
1. ZELENI OTOK. 


Kad je bilo Božidaru dvanaest godina, baci ga sudbina u 
neku strasnu pustoš, gdje je živio kao pustinjak. To se svakom 
čini nekako čudnovato i nevjerojatno. No u istinu dogodilo se 
prije nekoliko sto godina, pak je vrijedno, da se ta čudnovata 
pripovijest potanje čuje. 

Božidarovi roditelji bijahu veoma pobožni i krjepostni, a 
stanovah su u nekom malom selu na obali sinjega mora. Bog 
ih je nadario sa sedmero djece. Božidar bijaše najstariji sin. 
I ocu i majci bijaše najveća briga, da tu mnogu djecu valjano 
odhrane. Ota«c Filip radio je vrio marljivo na polju, livadi i u 
vrtu, pak je uvijek u kući bilo dosta kruha, mlijeka i voća. 
Uza to se je bavio i pčelarstvom, što mu je također lijepu 
korist davalo. Kraj sviju tih posala bio je i vješt košarač. 
Dječaci mu moradoše pri' tom poslu pomogati. Jedni su vr¬ 
bove šibe prirezivali, a drugih ih bijelili. Češće je Filip po¬ 
mogao i ribarima, te za svaku lovinu dobivao nagradu. Majka, 
imenom* Marica, bijaše vrijedna kućanica. Plela je vješto i ri¬ 
barske mreže, a djevojke morale su presti lan, što ga je za to 
trebala. Tako su roditelji i djeca imali uvijek pune ruke nosla. 
Najveća je pak briga bila roditeljima, da djecu pobožno i dobro 
uzgoje. »Dobar uzgoj je najljepša baština, što je roditelji 
ostavljaju svojoj djeci,« govorahu često starci. 

Božidar bijaše ljubimac svojih roditelja. Đib je bistre i vedre 
glave, u svem brz i vješt, u poslu neizmjerno marljiv, a prema 
svakomu uslužan. Tijek) mu bijaše vito i stasito, a lice lijepo 
zdravo i rumeno. Osobito se isticahu njegove sjajne oči, nad 
kojima su porasle nježne obrve, a d svjetlo-smeđi pramovi, 
što su mu bujno obrasli oko glave. Uza sve to lijepo mu je 

pristajalo njegovo mornarsko odijelo, što mu ga darova kum 
Tomo, najbogatiji ribar u selu. 

Božidar je imao i pogrješaka. Cesto je bio svojeglav, pak 
je rado svemu prigovarao. Roditelji; su ga s toga često morali 
oštro kazniti i na poslušnost siliti. On je vazda htio da bude 
gospodarom svojoj braći, a ne bi li ga odmah u svem slušali, 
to se je na njih ražljutio, vikao i s njima se svađao. Cesto je 
bio kod svojeg krsnog kuma na objedu. Tamo' se je veoma 
dobro jelo i pilo. To je opet bilo zlo po Božidara. Rod kuće je 
naime uvijek zanovijetao, kad bi dobio prostije jelo. Mnogi • 
je put jedva zahvalio dobrim roditeljima i milomu Bogu po¬ 
slije objeda na dobivenoj hrani, tako se je izobijestio bio. Rodi¬ 
telji ga zato mnogi krat žestoko ukorili, pa 1 za druge neke 
pogrješke. On je svaki put plakao i obećao, da će se po¬ 
boljšati, no čim se pružila prilika, opet je bio stari grješnik. 
Otac i 1 mati bijahu toga radi više puta nujni, te se bojahu, da 
se ne će ispuniti sve one lijepe nade, što su ih nekoć gojili, 
motreći svoga ljubimca. I njegov bi kum znao kad god reći: 
»Božidare, Božidarc, čuvaj se! Meni se čini, da će tebe još 
dragi Bog poslati u posebnu školu. Prije no što bude od tebe 
što god, morat će te nebeski otac silno iskušati!« 

Sa brežuljka, na kojem stajaše Božidarova očinska kuća, 
vidjelo se daleko na široko more. S prozora te kuće bijaše 
divan pogled na mali neki otok. Cijelo to kopno bijaše obraslo 
lisnatim drvećem, raznim grmljam i zelenilom. S toga su i 
zvali taj ostrv zelenim. Na tom zemljištu ne bijaše stanovnika. 
Filip je često onamo zalazio, da nareže vrbovih šiba, kojih je 
tamo bilo vrlo mnogo. Obično je s njim išao i Božidar. On mu 
je u tom poslu bro desna ruka. To je dječaka veoma veselilo. 
Jednoga večera reče opet otac: »Ako nebo i more ostane tako 
blago i mirno, kao što je sada, to ćemo sjutra nas dvoje na 
zeleni otok.« Božidar skakaše od radosti, pak je jedva te noći 
mogao i da spava, toliko je mislio na sjutrašnju plovidbu po 
moru. 

Tek što zora zače svitati, skoči Božidar na mlađahne no¬ 
žice. On hrlo pomagaše majci nositi u čamac sve, što je bilo 

potrebno za put, a toga ne bijaše malo. Jednom se na ime 
dogodi, da se je nebo i more za čas natmurilo i tako začelo 
bjesniti, da su otac i sin morali tri dana ostati na ostrviću, 
ter trpjeti glad i žeđu. Dobra je majka nastojala s toga svaki 
put kasnije, da su sa sobom imali dosta kruha, mlijeka, ma¬ 
slaca, i druge hrane. Uza to im dala i Ionaca, zdjela, tanjura, 
da su mogli skuhati i kakvu čorbu, ako' bi došlo do potrebe. 
Svagda bi uzimali sa sobom još i staru očevu veliku kabanicu, 
kojom bi se noću pokrivali, kad bi tamo morali konačiti 

Kad je za plovidbu bilo sve priređeno, uze Božidar na 
glavu široki slamnat; klobuk, koji mu darova kum Tomo. a 
uresi sestra Milica lijepom širokom vrp:om i krasn.m iglama. 
Otac će na to reći. »Božidare, uzmi još nekoliko košara, jer 
ćemo ih trebati.« »A čemu?« upita Božidar. »Vidjet ćeš. Samo 
učini, što ti rekoh, pak ćeš se osvjedočiti, da je pametno i, 
pravo što ti naložih. Božidar othrli i donese nekoliko košara. 

Spremili se na put. Majka i djeca pratili ih do mora u 
čamac. Poželjeli im sretan put, a još sretniji povratak. Dugo 
su još za njima gledali, te im rukama pozdrave slali. Božidar 
se s ocem natjecao u veslanju. Postalo mu i vruće. Morao je 
svući gornju haljinu. Sretno su doplovili do otoka. Potražili su 
mjesto, gdje ima najljepših vrba, i gdje je najzgodnije prista¬ 
nište. Kad su ga našli, iskrcali su se. Čamac su privezali ko¬ 
nopom o jednu vrbu, i umah se prihvatili posla. Otac i sin 
marljivo su sjekli oštrim sjekidcama vrbove šibe, te Ih po¬ 
vezali u svežnjiće. Kad su ih već dosta imali, nosili su ih 
zajedno u čamac: otac večfe i teže vezove, apsin manje i laglje. 
Ocu se je od radosti srce nadimalo, kad Je motrio svojega 
Božidara, kako mu marljivo pomaže u radu. »Tako valja,« 
usklikne najednoć, »djeca moraju pomagati roditelj'ma, koliko 
mogu. Kako otac rado na se uzima teže breme, tako i sin 
- neka prigrli laglje.« 

Kada su već dosta šiba nanosili u čamac, reče otac: »Sad 
ćemo se odmoriti i objedovati. Iza rada počinak ie sladak, a 
svako je jelo mnogo slasnije no obično.« Božidar se je rado 
odazvao očevim riječima. Žurno donese vrč mlijeka pod neko 















s fena to drvo na žalu morskom, udrobi u zdjelu hljeba, a zatim 
nalije mlijeka. Obojica se kao uvijek pomole dragomu Bogu' 
a onda se spuste na zelenu travu, prihvate žlice i započnu 
jesti. Slatko, svježe mlijeko pojedoše upravo te&io. Jza toga 
odreže svaki još po komad hljeba, i naliči ga maslacem, te 
to također voljko pojedoše. 

Pod objedom pripovijedaše otac, da je njegov djed nekoć 
stanovao na tom zelenom otoku, no pod starije dane preselio 
se na kopno. »On je bio veoma pobožan i pravedan muž,« 
nastavi dalje otac. »Onu kuću, što je u selu sagradio, baštinili 
smo mi, njegovi unuci i praunuci. U njoj još i danas stanujemo. 
Božiidar ga prekinu u riječi nadovezav: »Ipak je učinio pa¬ 
metno, da se je približio ljudima. Na ovom je otoku doduše 
vrlo lijepo, ali ja ipak ne bih ovdje ni za što na svijetu htio 
stanovati. To mora biiti veoma neugodno, kad se ne možeš 
baš nikada razgovarati i drugovati s ljudima.« , **.>**-■ 

Nasitivši se i zahvalivši dragomu Bogu za netom uživanu 
hranu, rekne otac: »Sad ću te, Božidare, osobito nečim obra¬ 
dovati. Skokni u čamac i donesi košare!« Otac odvede sina 
u gustu. Najedared se pred njima stvori čistina, a sred nje 
se ponosito uzdizao krasan orah, šireći svoje jake i guste 
grane u visinu i u širinu. Milina ga bilo gledati, jer bijaše pun 
roda. Božidar se je neizmjerno razveselio, kad je opazio to 
krasno drvo puno slatkih oraha. Orasi nijesu već nekoliko 
godina urodili, pa s toga se nikad nije ni govorilo o tom 
•đrvetu i Božidar nije za nj znao. 

»Eto vidiš,« rekne otac, »ovaj je orah zasadio tvoj pra¬ 
djed. Bilo je ovdje i drugih voćaka, što ih je zasadila njegova 
ruka, ali ih je nestalo. Tamo pak na onoj pećini stajaše prije 
mnogo i mnogo ljeta ljeta kolibica tvojeg dobroga pradjeda.« 
Božidar pohvali vrijednoga starca, što je zasadio toli divni 
orah, pa stane umah kupiti plod, što no ležaše tu i tamo po 
zelenoj travi. Oljušti zelenu koru, a zubima skrha tvrdu ljusku, 
pa izvadi jezgru i reče: »Dragi oče, zašto je Bog zavio sladku 
jezgru u dvije kore: u veoma grku i vrlo tvrdu?« 


»Dragi Božidare,« odgovori otac, »Bog je vrlo mudro 
uredio, jer se time čuva sladka jezgra od vanjskih nezgoda. 
Gorka i tvrda lupina je zato, da razni glodavci ne glodju 
oraha i da ne mogu tako lako do slasne jezgre. Osim toga 
dragi je Bog time ljudima htio da pokaže, kako imadu shvaćati 
gorku i tvrdu stranu ovoga svijeta i života. Kao što ne pre- 
ziremo orahe, premda imadu gorku i tvrdu ljusku, već prizna¬ 
jemo, da su darovi božji, tako imamo suditi i o mnogim ne¬ 
voljama i mukama. Vanjština, koju nam je najprije okusiti jest 
dakako gorka i tvrda, ali moramo biti čvrsto uvjereni da je 
unutrašnjost slatka jezgra, koja će nam dati koristi i blago¬ 
slova.« 

Otac se popne na drvo, pak stane granu po granu tresti. 
Božidar sabiraše veselo orahe, koji poput kiše padahu na tle. 
On nije pazio na to, što ga je gdjekoji orah baš junački udario 
po glavi, po nosu i drugom kojem dijelu tijela Svemu se je 
tomu od srca smijao. Napuniv jednu košaru, pohrli žurno do 
lađice, te u nju sasuo orahe. S praznom košarom pojuri opet 
brže bolje pod drvo, da na novo nabere slatkih oraha. »Ala 
će se majka radovati,« poviče ocu, »kad joj kući donesemo 
toliko oraha. A što će istom braća kad im budem dijelio — 
bit će krike, vike i veselja bez kraja i konca. Ja se i sam tomu 
silno radujem. Ne ima u istinu veće radosti, nego kad se može 
drugima nešto ugodna učiniti!« 

2. B U P A. 

Dok su otac i sin bili zabavljeni poslom, pođ’gnu se na 
nebu tmasti, burni oblaci, a da toga za dobe ni r.e opaziše. 
Božidar je opet skočio u lađicu, da isprazni košaru. Silno se 
je radovao gledajući, kako kup sve više raste. U to se dignu 
silan vihor. Drveće se na obali stade pregiba ti i lomiti, a silni 
morski valovi dizati, koji za čas ladicu baciše u široko more! 

Božidar zavrisnu od užasa. Otac skoči, do obale. U da¬ 
ljini opazi jadnog svoga sina. Burno more bjesnilo je sve jače. 
Čamac je lebdio čas visoko na valu, čas se spustio medju va¬ 
love u dubinu morsku, te se izgubio iz oka tužnomu ocu. La¬ 
đice sve više nestajaše u daljini. Otac je vidio, kako je siro¬ 
mašno dijete uzdizalo i sklapalo ruke prama nebu, ali njegova 
plača i jauka nije mogao čuti, jer je odviše vjetar šumio i 
bjesnilo more. Nebo se za sratko vrijeme navuklo tamnim 
oblačinama, a crna noć prikri cijelo more. Munje se neprestano 
užasno križale zrakom, te udarale u valove morske, a poslije 
njih razlijevali se strašni gromovi. Kad god je koja strijela 
razsvjetlila cijeli obzor, vidio je uplašeni otac u daljini čamac 
i na njemu svoga sina, kako ruke pruža prama nebu i vapi za 
pomoć. Zamalo se spusti strašna pljuštavica, kao da se je 
nebo otvorilo. Sad nije više ubogi roditelj vidio ni lađice, ni 
sina. Očajno se baci pod neku vrbu, te tužno i žalostno spro¬ 
vede cijelu večer i noć ne stisnuvši ni časkom očiju, nepre¬ 
stano samo misleći na, svog nesretnog Božidara, koji' da je 
sigurno postao žrtvom burnoga mora. 

Majka i djeca bijahu kod kuće u neprestanom strahu. 
Kad je bura iznenada počela bjesniti, a strašna kiša i noć za¬ 
strla pogled na zeleni otok, usklikne majka blijeda kao. smrt: 
»Djeco, molite se dragomu Bogu, da ova strašna nepogoda 

ne nahudi našem dobromu ocu i Božidaru! Ako ih je bura 
ulovila na moru, onda smiluj im se sveti Bože, I spasi ih!« 
Majka i djeca kleknuvše, ter se pobožno moljahu, dižući ruke 
prama nebu. Bura prođe. I opet se moglo vidjeti na zeleni 
otok. Majka i djeca neprestano čekahu na prozoru, ne će 11 
ugledati kakov čamac i na njemu svoje mile. Ali ne opaziše 
ništa. Majka brižljivo i tužno sprovede noć i ne spavaše ni 
trenutka. 

Osvanu prekrasno jutro. Sunce je već visoko stajalo na 
nebeskom svodu, ali lađice ne ima još ni sada. Majku spopade 
grozan strah. I podme prođe, ali oca ni sina ne bijaše- ni 
otkuda. Strah se postostruči. Majka skoči bolno jecajući 
k dobnomu kumu i ribaru Tomi, pak mu iskaže groznu svoju 
nesreću. Tomo se uplaši, strese glavom i reče: »To je sum¬ 
njivo, što lih još ne ima kući. Ja ću odmah otploviti prema 
zelenom otoku, da vidim, što samo tako dugo rade.« Na to 
uzme sa sobom još jednoga, slugu, skoči s njim u čamac, te 
žurno veslaše prema ostrvu. 

Majka i djeca čeekahu u najvećem strahu. Napokon opaze 
u đailjini ladjicu. »Hvala Bogu,« usklikne majka, »kum Tomo 
ne dolazi sam sa svojim slugom. Ima ih više od dvojice. Sad 
je opet sve u redu. Veselo i puna sreće otrči sa svojom dje¬ 
com na žal. Kad je čamac doplovio do obale, zavapi 1 tužna: 
»A gdje je Božidar?« Otac bijaše blijed kao mrtvac, pogleda 
je bolno i šutijaše. Silna ga tuga učini nijemim. 

Susjed Tomo progovori: »Bog vas utješio u vašoj ne¬ 
sreći! Božidar se utopio. Podajte se u volju božju! Što Bog 
učini, uvijek je dobro. Božidar bijaše dobroćudan i pobožan 
dječak, pak mu je sada bolje na nebu, nego nama na zemlji.« 

Majke ne mogaše to utješiti. Njezina je bol bila neizreciva. 
Dieca piakahu. Nitko ne pomisli više na njegove pogrješke, 
nego samo na lijepa mu svojstva. Otac i sam neizmjerno tužan, 
nije ih znao ni mnogo tješiti. Jedina im je utjeha bila: »Bog 
je tako htio! On ga je k sebi uzeo! Tamo na nebu ćemo se 
op^JMaom sastati!« 

3. KLISURASTI OTOK. 

Božidar je živio, premda su ga roditelji i braća kao mrtva 
oplakivali. On je na moru prepatio smrtni' strah, jer je svakog 
časka mislio, da će ga morski valovi za uvijek pokriti. U 
svojem je velikom strahu neprestano dizao ruke prema nebu 
i molio Boga za milost. Napokon baci bura lađicu na neki 
ldisurasti otok. Božidar skoči umah iz lađice, te pohrli na 
bližnju pećinu. S cijeloga mu tijela kapaše voda Kad se je 
za čas primirio, a straha mu malo nestalo, baci okom na more, 
koje je još uvjek bjesnilo, pak kleknuv na koljena i uzdignuv 
ruke vapijaše: »O Bože, kojega slušaju more i vjetrovi, o go¬ 
spodine, koji si u smrtnom strahu uslišao moju molitvu, tebi 
neizmjerno hvalim za svoj spas!« 

On pogleda na svoju lađicu. Snažan morski val bacio ju 
je među dvije pećine. »O Bože, ti si ipak najbolji brodar, jer 
s» tako mudro znao upravljati bez vesla i kormila ovaj čamac, 
te ga tako sretno iskrcati u sigurnu luku. Da je samo malo na 
lijevo ili na desno udario, razbio bi- se na stotinu komadića, a 
ja bih tad sigurno propao. Tvoja svemoguća dobrota i pro¬ 
vidnost, milosrdni Bože, vodila je lađicu upravo ovamo za 
moj spas. Dokle god budem samo i malo osjećao života u sebi, 
hvalit ću te i slaviti te za tu veliku milost!« moliaše se u 
sebi još uvijek dobri Božidar. 

Bure je sve pomalo nestajalo. Sunce, koje se upravo skla¬ 
njaše na zapad, sijaše iz poraskidanih, zlatnih oblaka. Dječak 
je s visoke pećine nepomično gledao na more Zeleni otok 
s visokim, hladovitim drvećem pričinjao mu se kao šaka ma¬ 
hovine, koju ćeš lako pokriti šeširom. Još dalje bilo je kopno, 
i činilo se kao međa, gdje se nebo sastaje s morem. Najviši 
bregovi prikazivali se kao niski 1 tamno-modri stupovi, rumeno 

razsvjetljeni od sjaja večernjega sunca. O Božidarovoj očin¬ 
skoj kući, o brežuljku, na kojem stajaše i o visokom drveću, 
koje ga okružavaše, ne bijaše ni govora, jer se upravo ništa 
nije moglo vidjeti. »Ah, dragi Bože,« govoraše dječak kroz 
plač, »kako sam neizmjerno daleko od svojega miloga doma! 
Te pećine, na kojima se nalazim, ne mogu se vidjeti od moga 
doma. Ja i;h barem nijesam nikada vidio, niti o njima što god 
čuo. Uvijek mi pripovijedaše, da prema ovoj strani mora 
ne ima na pedeset milja daleko nikakva kopna. Moj otac za¬ 
cijelo misli, da sam se utopio. Po njega će sigurno doći ribari, 
ali tko će doći po mene bijednika? Ja ću se morati sam zaka- 
niti, da sjednem u svoj čamac, pak otploviti u svoj zavičaj, u 
naručaj svojih milih roditelja.« 

Burni se valovi malo po malo slegli, More se umiri, ter 
opet posta kao zelenkasto gladko zrcalo. Visoka se voda spu¬ 
stila, a čamac se nalazio na suhu. Božidar pode niz hrid, ali 
se silno uplaši, kad opazi, da je dno ladjice prošupljeno. Ne¬ 
koliko je oraha spalo kroz te škuljice, ter ležalo na kamenitu 
tlu. 1 strane od čamca tako se slabo držahu, da su se svaki 
čas mogle razpasti. Tolikom je silom bura bacila čamac na tu 
hrid. »O Bože,« poviče zabrinuti dječak, »taj se čamac već ne 
može upotrebiti. Pa i vesala ne ima više. Izgubila su se. Ja 
sam sada na tom pustom otoku-kao zatočen. Možda ću mo¬ 
rati na njemu prebivati, dok živim, a onda nikada više ne ću 
vidjeti oca, majku i braću svoju.« Lice mu problijedi, a krupne 
mu suze tecijahu niz obraze. Što 6e, kuda će jadan bez 
lađice ? 

Najednoć se ukaza na nebu prekrasna duga Zrcahla se 
u moru. Ta slika pričinjala se kao veliki prsten u sedam naj¬ 
ljepših boja. Božidar se nad ovim divnim prizorom uznese i 
v reče: »0 Bože ti si u svojim djelima tako prijazan! Ova duga 
ljubazni je znak tvoje neizrecive milosti. Ti iza kiše daješ, 
da sunce sine; iza bure tvojom voljom divna duga svačije oko 
^.Očarava. Tako ti iza muka šalješ i radosti, a poslije žalostfi 
veselih dana* Pa poslao ti i, još više jada na mene, ipak ćeš 
jednom svu tu žalost pretvoriti u radost. Ti si me malo prije 

spasao iz ralja smrti — pa tako ćeš i nadalje nastojati, da ne 
budem morao stradati. U tebe se, Bože, pouzdajem, a to mi ' 
podaje hrabrosti i snage!« 

Ponajprije razmišljaše Božidar kamo da spremi ono malo 
hrane, što je ostalo u čamcu. Orahe spravi medju pećine na 
neko sgodno mjestance. Vrčeva s imliekom ne bijaše. Razbila 
ih bura. Tek jedan zemljani pehar, zdjela i lonac ostadoše 
cijeli. I to spremi k orasima. Pomno je spravio i ono malo 
oruđa, što je preostalo u lađici, a to bijaše jedna veća i jedna 
manja sjekira, dva noža i vilice, što je poslije rada i objeda 
bio umah u čamac metnuo. I daske od lađice rastavi, te ih 
dovuče na otok. »Bog zna, ne ću li sve to još trebati? Bilo bi 
šteta, da to odnese voda.« Uz ove daske složi i vrbove šibe, 
što su preostale bife. Do kasne noći je radio. Pun mjesec, koji 
razsvijetli more i peći'ne, svijetlio je i njemu u poslu. 

Teški rad po danu, i veliki strah, što ga proživio na buri, 
izmučio veoma Božidara. Neka ga bojazan uhvati, kad je 
pomislio, da mora pod vedrim. nebom da spava Ujedno ga 
okupi velika briga, što će se s njim još dogoditi na ovomu 
otoku. Napošljedku se opet utješi riječima: »Bog je dosele 
skrbio; on će se i nadalje brinuti. A Spasitelj lijepo zbori: 
»Ne vodi brige za sjutra!« Božidar se kao obično pomoli Bogu, 
pak se legne kraj svojega siromaštva. Na tom je otoku kiša 
malo padala, te je kamenito tlo bilo umah i suho. Pokri se 
kabanicom svojega oca, i za malo usne preporučiv se još jed¬ 
nom svojemu anđelu čuvaru i nebeskomu ocu, da ga ove noći 
kao i uvijek brani od svakoga zla i nepogode. 

4. PUTOVANJE. 

Božidar spavaše slatko na tom tvrdom kamenitom tlu 
kao na mekanom perju. S početka je sanjao razne ružne sne. 
Još uvijek je vidio križanje ognjevitih munja, udaranje gro¬ 
mova, osjećao je, kako se ladica poput orahove ljuske na 
bijesnom moru amo tamo baca, Cas je mislio, da je na dnu 
mora, čas pak da je bura lađu mu rastresnula o hridine, a on 
da se je stropoštao medu valove i u njima našao svoju smrt. 
Prema jutru je ugodno sanjao. Dolazio je kući. Roditelji i 
braća bijahu u vrtu. Svježe zeleno drveće bijaše puno ' ru¬ 
menih jabuka i žutih kao zlato krušaka. Tako lijepa voća nije 
još ni za svoga života vidio. Otac je tresao slatki plod s jedne 
visoke voćke. Pale jabuke sjale se u travi poput varnica. Majka 
i djeca sabirahu ih pomnjivo. Čim opaze Božidara, puste taj 
posao, pak mu pohrle u susret i najsrdačnije ga pozdravljaju. 
Otac brzo sade s drveta; pak mu prijazno pruži desnicu. Majka 
darova najljepših jabuka, što ih malo prije nabraše. 

Božidar segnu rukom za jabukama, ali u tom se času pro¬ 
budi. Minuo ga je lijepi i ugodni sanak. Morske ptice stale kri¬ 
čati i graktati. Već je počeo dan svitati, a ti krilaši lijetali oko 
pećina, te su svojim glasom probudili dječaka. Otvoriv oči, 
spazi nad sobom strahovite klisurine, a kad je pogledao 11 a 
daleko debelo more, i vidio samo nebo i vodu spopade ga 
užas. Baš od srca se rastuži i gorko proplače. 

Jedno jato morskih ptica odleti veselo klikćući prema 
suhoj zemlji. »0 vi, imile ptice,« pomisli Božidar, »sretna li 
da vam mogu izručiti pozdrav, da ga odnesete mojim 
milim roditeljima i braći. O, da im možete reći, da sam živ 
i tuj opkoljen samim morem. Ja znam, da bi tada umah po 

mene došli i moj dobri otac i moj mili kum, pa ma da je i 
veoma opasno ploviti na ovaj otok.« 

U to se sjeti, da nije još obavio svoju jutarnju molitvu, 
sklopi s toga ruke, pak moljaše skromno, pobožno, kako još 
nikada nije molio u svom životu. Iza toga pojede nekoliko 
oraha, komadić hljeba, te naumi, da po tom pobliže razgleda 
otok. »Možda ću naći gdje god plodonosna drveća i grmlja, 
da*se njihovim plodom hranim i krijepim, dok me Bog izbavi 
s ovoga ostrva. A možda ima na njemu i stanovnika, koji su 
doista brodari, pak će se smilovati, i odvesti me kući.« 

Zamotav u svoj rubac nekoliko komada kruha omazana 
maslacem, i oljuštenih oraha, pak potraživ omašnji vrbov 
prut, krene na put. 

To je bilo mučno i opasno putovanje On se morade uzpi- 
njati na visoke pećine i spuštati u duboke doline, jer samo 
tako je mogao naprijed. Cijeli je otok bio složen od samih 
hridina, koje su prema sredini ostrva postajale sve više i više. 
a svršavale srednjom najvišom glavicom. Srce mu je neiz¬ 
mjerno kucalo, gledajući užasne tamne i visoke stijene. Mnogi 
je krat zalutao u kakvu dugu i usku guduru, iz koje ne bijaše 
izlaza, pak se je opet morao vratiti istim putem natrag. Često 
se je morao uspinjati sad na ovu sad na onu pčćinu. To je 
bilo veoma opasno, jer se je mogao svaki čas strovaliti u 
kakav ponor ili duboku dolinu, a tad bi njegovu životu bio 
kraj. Nigdje ne bijaše traga ni ljudima ni životinjama, pa ni 
plodnoga drveća ni grmlja mije bilo. Nije dapače vidio ni 
zelene svježe trave, samo gdjekoja pećina obrasla je ponešto 
mahovinom. Tu i tamo naišao je na niske boriće i jele, koje 
crpijahu svojto slabu stranu iz toga pjeskovitoga tla. »0 Bože,« 
jecaše dječak, »budem li morao dugo biti u toj pustoši i div- 
ljačimi, umrijeh od gladi.« 

Međutim se je tješio nadom, da će mu i bolje biti. Sunce 
žestoko žarilo među tim stijenama. Znoj mu je debelim kap¬ 
ljama curio niz lica, a domala osjeti silnu žeđu. Pećine bijahu 
u cijelom tom kraju sasvim suhe. Nigdje na blizu ne bijaše ni 
kapi vode. »Oli Bože, Bože,« uzdiše na novo, »ako me glad 

ne umori, poginut ću od žeđe. Pomozi mi, oče nebeski, u toj 
nevolji!« Još je imalo hodao i lutao ovim krajem; najedared 
začu romon bistroga vrela. On pohrli k njemu. Izvor bijaše 
malen, ali voda je bila čista i prozirna poput najljepšega stakla. 
Ponajprije sjede, da se otpočine i rashladi, a onda se slatko 
napi iz hladnoga vrutka. Iza toga pojede nekoliko oraha i ko¬ 
madić hljeba sa maslacem, te si opet žeđu ugasi bistrom i 
hlađanom vodicom. Sad je istom uvidio, da je voda velika 
blagodat. »O, dragi Bože, kako si dobar, ja ti se baš od srca 
zahvaljujem za ovaj okrepljujući napitak. Vode bih sada imao 
dovoljno, no kako će biti s mojom hranom? Kruha i oraha 
sve po malo nestaje. Ali ti, premili Bože, koji nijesi dao da. 
umrem od žeđe, dat ćeš sigurno i hrane meni nesretniku. 
Svaka pomoć u toj bijedi uvjerava me, da još uvijek živi stari 
Bog, koji će se i dalje brinuti za bjednike.« 

Noga mu pokroči više nad izvor. Naiedared se stvori pred 
njim mlada, prijazna zelena jelova šumica. Iz jedne pećine 
izviraše opet čista i bistra voda. Ta se je stijena dizala visoko 
nebu pod oblake, a svršavala je glavicom. Božidar se popne 
na nju. Sad staše upravo na vrhu. Užas ga spopade, kad je 
pod svojim nogama ugledao cijeli klisurasti otok sa mladim 
jelama, koje su tu i tamo porasle, a posvuda naokolo neiz¬ 
mjerno more. Sad je jasno vidio, česa se je bojao. Daleko od 
doma, daleko od svijeta, u pustom kraju bez ljudi i životinja, 
morao je od sada živjeti. 

Ma da je bio tako osamljen i zapušten, ipak ne klonu du¬ 
hom. »Evo me sada,« reče sam sebi »ovdje, osamljena od 
sviju ljudi, na neplodnom otoku, kao da sam prognanik. Ali 
ja ipak ne ću očajati. Tamo dolje u mladom jeliku uz hladno 
vrelo udarit ću temelj budućemu svomu domu. Onamo ću pre¬ 
nijeti svoju malu zalihu hrane i razne stvari, što ih imam. Na 
ovu glavicu popet ću se svaki dan i paziti, ne bi li se ovamo 
približila kakva lađa ili brod, da me prenese na kopno, u moju 
domovinu.« 

Sunce je zalazilo, pa je razsvjetlilo udaljenu zemlju svojim 
žarkim tracima. Bregovi njegova zavičaja sjali se kao zlato i 

grimiz. Suze mu navale na oči, a on reče: »Dragi oče nebeski! 
Ti si me iz mojega doma bacio na ovaj otok, ti si moju lađicu 
milostivo čuvao proti silnoj buri, proti bijesno,mu moru, tebi 
je i to lako učiniti, da ovamo dojedri kakav brod, koji bi me 
odveo sa sobom u premilu mi domovinu. Ti si svemoguć. Ti 
zavedeš čovjeka i ine stvorove u nevolju, ali ga znadeš i mi¬ 
lostivo izbaviti zla. U tebe se sasvim pouzdaj em.« 

Utješen sade u svoj jelik. Nasav pod jakim granama mla¬ 
dih jela zgodno mjesto obraslo mahovinom legne i za malo mu 
sklopi blagi sanak umorne oči 

S. GLAD. 

Božiđar se je hranio onom hranom, što mu ie još ostala 
iza silne bure. Svaki se je dan uspinjao na glavicu i gledao u 
more, da vidi, ne će li skoro osvanuti kakav trgovački brod ili 
ribarska barka, da ga odvede iz ove divljači. Uzalud mu bijaše 
napor i trud, jer ni otkuda nije bilo pomoći. Doskora ga uhvati 
strah, da će morati od gladi umrijeti. Sad je morao jako šte¬ 
djeti svojom hranom, ako je htio, da što dulje živi. Nožićem je 
razdijelio hljeb na komadiće, a za svaki dan odredio je samo 
jedan, koji mu je u toliko dotjecao, da nije morao umrijeti od 
gladi. Svaki kus hljeba, što ga je jeo bijaše malen i tvrd kao 
kamen. Na izvoru ga je morao prije jela razmočiti. Svoje 
orahe brojase, kao najveći škrtac svoje zlatne novce. Tek dva 
tri morala su mu na dan biti dosta. Ni za kakve novce ne bi 
bio prodao a ma samo jedan orah. Nijednoga se dana nije mo¬ 
gao do sita da najede. Kruha i oraha nestajalo je danomice, 
Na dođe i dan kad nije bilo već ni komadića hrane. Pun brige 
legao je u večer, a osvanuo je gladan tako, da se od slabosti 
skoro onesvijestio. »Ah, dragi Bože,« govoraše, »ja ne^mogu 
vjerovati, da ću od gladi umrijeti. Ti si se do sada za mene 
uvijek ljubazno skrbio. Ti si me bacio na ovaj otok, ali si mi 
dao zalihu jela, bez kojega ne bih bio mogao dosele živjeti. Pa 
ier sve to već potroših, to se svesrdno' molim, da mi dadeš 
nove hrane! Pouzdano se nadam, mili Bože, da me ne ćeš 
napustiti!« 

Iza toga je tražio cijelim otokom, ne bi li gdje našao ka¬ 
kova bilja i korijenja, da njim utaži glad, to bijaše svagdje 
Pieskovito i kamenito. Slabo se je dakle mogao nadati, da će 
naći hrane. Kraj izvora naišao je na neke vodene biljke, od 

kojih je zelene listiće i sočne stabljike mogao blagovati. On 
po bere sve, ali nijesu dotjecale, nego samo za nekoliko dana. 
Oslabljen od gladi sjede jednoga jutra na morski žal, pa gle¬ 
daše preko morske pučine prema suhoj zemlji. »Ah, Bože,« 
govoraše dječak, »koliko li dobročinstva uživah tamo na kopnu 
iz tvoje ruke! Većkrat ih nijesam ni pravo cijenio i za njih se 
zahvaljivao. Tamo dobn krušac upravo iz zemlje niče. Tamo 
ima plodonosnih voćaka punih sočnih jabuka i krušaka. Svaki 
čas ih už.ivaš do mile volje. Ondje je za mene teklo svagdje 
mlijeko i med. Oprosti Boze, da ti onda od srca re hvaljah! 
Tvoja se dobra djela spoznavaju istom kasnije, kad ih nije 
moći uživati — u nevolji i bijedi!« 

Dok je ovako zborio, opazi u bistroj morskoj vodi neko¬ 
liko ribica, kako veselo amo, tamo plove. »Ah da ih mogu 
uhvatiti! Ali kako da to učinim, kad ne imam mreže, a ru¬ 
kama ih nije moći uloviti, govoraše Božidar. Bilo mu je vrlo 
teško pri duši, kad je gledao tolike ribice, a nije ih mogao 
dohvatiti. On nije znao ribariti, van mrežom. »0 Bože sveti!« 
govoraše, »nauči me, kako ću se dočepati ribica, jer inače 
umrijeh od gladi!« 

U to doleti neka ptica, sjedne na jelovu gradu, koja se 
spustila upravo nad more kraj obale. U kljunu joj bijaše crvak. 
»Dragi nebeski oče,« uskliknu Božidar, »ti hraniš ptice u 
zraku, ne daj ni meni ubogom dječaku, da umrem od gladi.« 
Crvak se previjaše u kljunu ptice i zamalo joj ispane. Trenom 
bijaše u vodi. Ribice poput strijele doploviše, a jedna zgrabi 
crva i proguta ga. 

»Gle,« pomisli Božidar, »kako bi bilo, kad bih ja privezao 
ovakova crva na nit, i spustio niz vodu? Ribica bi ga pro- 
gutnula, a ja bih je brže bolje povukao iz vode!« Uz njega 
ležaše slamnati šešir. Na njemu je bila velika vrpca. Od nit! 
ove vrpce splete odulju i jaču nit. Priveže na nju crva i spusti 
ga u vodu. Ribice ne htjedoše tako blizu k obali. PA veza 
s toga nit na svoj dugački putni štap, i gle mahom zaskoči 
jedna i proguta crva, ali Božidar ipak ne izvuče ribe. 

»To ne valja,« reče dječak poluglasno, »crv bi morao biti 
na kakvoj kvačici, onda bi se riba na njoj pridržala.« Umah 
uze s klobuka jednu iglu, savije je, priveže na nit. pa natakne 
na nju crva i baci u vodu. Ribe su .mahom doplovile; jedna 
pogutnu melću, a Božidar povuče štap, i gle radosti! — na niti 
visijaše srebrnasta ribica. Još nekoliko puta učini isto., i za 
malo nalovi šest riba. Među drugim stvarima imao je čelika, 
kremena i gube. Sakupi nešto suhih grančica, zapali vatru, i 
speče lovinu. Iza duga gladovanja, opet se je slatko najeo. On 
se ne mogaše dosta zahvaliti dobromu Bogu, koji mu je dao 
toli sretnu misao, da je mogao priskrbiti sebi jela. 

■Odsad je dan na dan ribario. S pećine vidio je i većih 
riba. »Ah,« pomisli u duši, »da ovako veliku mogu uhvatiti, 
imao bih hrane za nekoliko dana!« Kvačica od igle bila je 
za to premala i preslaba. Nakon duljega razmišljanja svede sve 
misli u ejdnu. U daskama razbijene barke bilo je ovećih čavala. 
Brže bolje izvadi jedan te ga je tako dugo brusio, šiljio i sa¬ 
vijao na kamenu, dok nije načinio čvrstu i jaku kvaku. Od 
lanenih niti svoga ovratnika načini jaku uzicu, priveza na nju 
željeznu kvaku, nataknu na nju crva, i tako je domalo na¬ 
hvatao i većih riba. Silno se je tomu radovao. 

Doskora opazi, da ovoj spravi još nešto manjka. Više puta 
ulovi ribu i malo što je ne izvuće iz vode, a ona opet padne 
u more. Dugo je razmišljao, kako je to moguće. Već od svoje 
mladosti gramzio je uvijek za znanjem, ter je bio neizmjerno 
pozoran. U to se dosjeti, da je jednom u nekoga lovca opazio 
strjelica, kojima se je u ono doba strijeljalo. Pušaka onda nije 
bilo. On upita lovca zašto svaka strijela ima dvije kuke. Na to 
dobi za odgovor, da je to s toga da strjelica ostane u rani, 
a uhićena zvijer obično tada pogine. 

Božidar sjetivši se toga, dade se umah na novi posao. 
Izabravši najčvršći čavao, pilio ga i rezuckao takc dugo, dok 
mu ne pođe za rukom, da načini oveću kvaku s protukukama. 
Sjekirica i nož bijahu mu kladivo, nakovanj i dlijeto. Baciv 
tu'novu udicu u vodu, nalovio je na svoje veliko veselje 
mnogo riba. Rijetko mu je koja pala natrag u vodu. 

Na njegovoj udici valjalo je još uvijek koješta popraviti. 
Malomu je ribaru teško bilo, da štap uvijek u jednakoj visini 
drži i ujedno oštro pazi, da ii se koja riba hoće da ulova ili 
ne. Jednoć mu se zaplete u uzicu neka grančica, koja je vo¬ 
dom plovila. Božidar sad opazi, da mu ne treba štap uvijek 
držati jednako visoko, jer ako je popustio uzicu, grančica je 
priječila, da ne padne udica na dno. Po grančici je mogao 
vidjeti, i kad je mutna voda bila, dali se je koja riba uhvatila 
ili ne, pa ju je mogao za dobe povući na polje. Mjesto gran¬ 
čice pričvrsti na uzicu komadić drveta. Sad je ribolov do¬ 
broga Božidara bio izdašan. Radovao se je baš od srca svo¬ 
jemu izumu. On mišljaše, da je to nešto sasvim nova. Nije 
na ime znao, da već svagdje u svijetu imade takovih sprava, 
i da ih nazivlju udicama. On se zahvaljivaše dobromu Bogu, 
što je čovjeku dao razum, kojim znade u svakom poslu sebi 
pomoći. 

Ali Božidar morao je još jednom nekoliko dana gladovati. 
More se je bilo toli silno razbješnjelo, da jadni dječak nije 
mogao ribariti. Morski valovi pljuskahu toli silno o obale 
otoka, da se nije moglo do žala. Dugo je razmišljao, što bi 
učinio, da u buduće bude uvijek imao hrane. I tu si je znao 
pomoći. Nedaleko izvora bijaše dosta duboka uvala. U nju 
svede izvor. Ta se je jama doskora napunila bistrom vodom, 
a odzgora i polako otjecaše kroz male otvore, što ih je Bo¬ 
židar izdubio u kamenu na obrubu jame. Tu je odsele čuvao 
ulovljene ribe, pa ih je u svako doba imao dovoljno za svoju 
hranu. Sad ga je istom minula svaka pogibao. »0 kako sam 
sada sretan,« govoraše sam sebi, »što se moram bojati, da ću 
umrijeti od gladi. O dragi Bože, neizmjerno ti hvalim, što si 
mi podijelio toliko milosti! Sada ću rado ostati na tom otoku, 
dok bude sveta tvoja volja. Ja znam, da ćeš me u pravo 
vrijeme osloboditi toga pustinjačkoga života!« 

6. SPILJA. 

Sad se već nije trebao Božidar boriti s gladom i smrti. 
Ali zato se u njemu porodi nova želja; on stade na ime čeznuti 
za svojim roditeljima i braćom. Danomice je gledao, — da 
svakoga je sata pazio na sve četiri strane svijeta, ne bili otkud 
opazio kakvu lađu. 

Kad je jednoga jutra opet bio na glavici, opazi iznenada 
u daljini velik brod. Mogao je biti jedva milju daleko. Raza¬ 
peta jedra bjehu rumena od zlatnih trakova jutarnjega su- 
našca. Neizmjerna radost obuze Božidara. Drhtao je od bo¬ 
jazni i nade. Neprestano gledaše prema lađi, koja je, kako se 
činilo, jedrila upravo preima otoku. U istinu se sve većma 
približavala. Na dugi jelov prut priveza dakle Božidar svoj 
crveni rubac, pak zrakom neprestanca mahaše, samo da bi ga 
brodari opazili. No prije no što je lađa mogla tako blizu doći, 
da bi ljudi na njoj mogli vidjeti kakav znak, promijeni svoju 
cijelj — i odjedri dalje od otoka, a za malo je sasvim nestane 
iz oka jadnomu Božidaru. Gledajući još dugo za lađom, spusti 
se napokon bez utjehe i žalostan s pećine. 

Dugo plakaše gorko. Najedared mu padnu na pamet riječi 
očeve, što ih je rekao jednom, kad mu se izjalovila nada: 
»Cesto nam je u nesreći božja pomoć sasvim blizu, ali i opet 
iščezne. Ipak ne smijemo očajati. Time nas Bog samo isku¬ 
šava, da li smo strpljivi, i da li umijemo podnašati nevolju, 
te postojati u krjeposti. On napokon pomogne Čim veća je 
bila bijeda, time se boljoj pomoći smijemo nadati. Pa ako nam 
je y boli i nevolji podleći, ipak ne smijemo promijeniti svoju 
vjeru u njegovu očinsku dobrotu, jer sve, što nam on šalje, 
Jest za našu sreću ako ne na ovom, a ono sigurno na drugom 











svijetu.« Ovim očinskim riječima tješio se Božidar, i pribavio 
sebi opet novih sila. 

On je ipak usprkos tomu gojio nadu, da će koji drugi brod 
doći na tai otok. Već je nestalo blagog ljeta, a nastupila stu¬ 
dena jesen. Dan i noć padaše kiša. Pod gustim jelovim gra¬ 
nama ne mogaše više noću spavati. Tlo bijaše svagdje vjažno, 
a sa grana kapahu debele kapi od kiše. Dažd prestade, ali sad 
nadođe kruta zima. Podigli se silni, studeni vihrovi. Ubogi 
Božidar drhtaše danju i noću od zime kao prut na vodi. 
»Bože moj,« reče jednoga jutra, »kako će mi ove zime biti? 
Zar^ću zbilja morati u toj šumici na tom tvrdom i vlažnom 
tlu uvijek prebivati? Ta ja ću se onda smrznuti. Dragi. Bože, 
pokaži mi jedno mjestance, gdje bih se mogao čuvati od mraza 
i vlage!« 

On potraži takovo mjestance. Među najvišim pećinama, 
kojima se svakoga dana uspinjao, i medu drugim nižim stije¬ 
nama bijaše mala zelena dolina*. Božidar ju je često motrio, 
ali nikada nije mogao naći pristupa do te doline. Sa strmih 
klisurina nije se nikako onamo dalo. Još jednom pokuša da 
nade kakav put. Napokon opazi nedaleko izvora jednu pećinu 
napola raspucanu. On se uspne u tu ra&puklinu, i gle čuda, 
kroz nju dođe u tu dolinu. U jednoj pećini opazi spilju. Uski 
ulaz bio je obrasao starim jelama. On uniđe. Od veselja 
usklikne: »Ta je špilja upravo za me stvorena. Ovdje ću se 
iako čuvati od svake nepogode. O oče nebeski, ti se za mene 
veoma brineš. Ti si me opskrbio na tom otoku jelom i pilom, 
a sad mi evo pružaš naredan stan za zimu. Premda me veoma 
iskušavaš, ipak sam osvjedočen, da me očinski ljubiš i nje¬ 
guješ. Ja ti se za to ne mogu dosta zahvaliti!« 

Sad je opet Božidar imao pune ruke posla. Marljivo je. 
sabirao mahovinu, te je na suncu sušio. Premda su noći bile 
veoma studene, ipak dani bijahu blagi, a nešto i topli. Suhu 
mahovinu odnese u spilju, ter već prvu noć spavaše vrlo 
slatko na mekom svojem ležaju. 

Božidar uredi svoje novo pustinjačko gospodarstvo, £ako 
je najbolje znao> Svoj vrč, lonac, zdjelu i druge stvari prenese 

ovamo. Najviše je odsad mislio na zimu. Potraži s toga mnogo 
drva. Sve ih složi kraj bližnje pećine. On pokuša, da u pećini 
naloži vatru. Silan ga je dim htio zagušiti. S toga razmišljaše, 
kako bi uredio, da mu kroz ulaz ne pušu silni vjetrovi. Splete 
dakle od vrbova šiblja, što ga je još sveudilj imao, nekakva 
dvostruka vrata. U sredini ih ispuni mahovinom. Samo m _leni 
otvor ostavi, da je moglo svjetlo dopirati u spilju. Sad mu je 
u noći bilo dosta toplo. Za ognjište izabra neko suho mjesto 
• pod obližnjom pećinom. Tu je imao uvijek žeravice. Pa kad 
mu je trebalo vatre, lako ju je raspirio. Ovdje je pekao i kuhao 
svoje ribe; ovdje je grijao smrznule svoje udove. 

Nadođe zima. Bijaše dosta blaga. Bilo je i snijega. No 
obično visijaše na drveću samo inje, ali je i toga preko dana 
nestalo. Često se je Božidar grijao kraj svoga ognjišta, pa'fc 
od srca hvalio dobromu Bogu za njegove blagodati, što mu 
ih je toli obilno pružao. 

Kad je Božidar za dugih zimskih večeri osamljen sjedio 
kraj vatre, ter motrio, kako se dim diže prema nebu, a gledao, 
kako se injem posuto drveće sjaji od ognja, tad je uvijek iz 
dna duše čeznuo za očinskim ognjištem. Kroz suze se je 
sjećao, kako je često s milim roditeljima i s braćom sjedio uz 
vatru, a otac pletući košare pripovijedao im lijepe pripovi¬ 
jetke. »Koli rado pripomagasmo mi dječaci dobromu ocu, a 
sestre predući lan bile su desna ruka miloj majci, koja je 
vazda mreže plela. Onda se često darivasmo orasima i peče¬ 
nim jabukama. 0, da mi je tamo svaki dan boraviti makar 
samo jedan sat!« 

Kroz zimu radio je Božidar mnogo toga. Velikim je tru¬ 
dom od dasaka razlupare barke načinio stol i klupu. Oboje 
namjesti pred špiljom, a nad tim načini drveni krov, da je 
niogao i za kišljivih dana pred svojim stanom prebivati, jer 
unutra bijaše obično tamno. Tu bi pravio uzice za ribolov, 
brusio od čavala udice, čistio ribe, te priređivao svo ; e skromno 
melo;* Zeleni prostor pred špiljom izravna, a kamenje odnese u 
/ kraj. Isto je tako načinio lijepu stazu do izvora. 


iiožidar. 

Osvanu i proljeće. Razne morske ptice gnjezdile se u sitini 
kraj obale i na samom otoku na pećinama. Sad se često do¬ 
čepao jaja. To bijaše za nj veoma slasna hrana. Sjećala ga 
lijepih pisanica, što su ih on i braća mu znala kod kuće pri¬ 
ređivati o Uskrsu. Razno mlado bilje, što je u proljeće stalo 
biljno rasti, bilo mu prismokom. Morska pak sob što ju je 
na obalama sabirao, bila mu u dobar čas začin za jaja. Ta 
prosta hrana prijala mu veoma. Postajao je danomice jači i 
krepčiji. »U istinu čovjek samo malo treba da može uzdržati 
sebi život i zdravlje!« govoraše često. 

Kad nije ribario, kuhao, ili drva sabirao. tad je iz ško¬ 
ljaka, što ih je more izbacilo, vadio sjajni biser. Za čudo bilo 
ga je mnogo na ovom otoku. Nekoja su zrna bila osobito lijepa 
i velika. Isto je tako kupio na morskim pećinama rumenih 
koralja. Od siline pleo je košarice s poklopcima, u kojima je 
čuvao sabrani biser i koralje. »Ja se nadam,« govoraše, »da 
ćp mi Bog dati još doživjeti tu milost, da ću moći gledati lica 
svojih dragih roditelja. Onda ću im s veselim srcem predati 
ovo malo sakupljeno blago. To će im biti lijepa pripomoć za 
stare dane, pa će onda lagfje moje sestre opskrbiti. Ah, moji 
* dragi roditelji, u'činili su mi toliko dobra! Kako da im sve to 
naplatim? Kako bih im rado priskočio u pomoć, ali što ću 
jadan, kad sam tako daleko od njih? Bog zna, hoću li im ikada 
pokoristiti ovim biserom i koraljima?« Takove misli znale su 
ga Više puta cijele satove zabaviti. Ne ima u istinu ništa ljep¬ 
šega, nego razmišljati, kako bi djeca mogla radom premile 
svo}e roditelje potpomagati i dane im života zasiađivati. 


; 7. PRIJATELJ U SAMOĆI. 

Božidar življaše na tom klisurastom otoku zadovoljno i 
sretno, kako je najbolje znao, a kao živ i zdrav dječak u toj 
samoći najbolje mogao. Neprestance je radio, pak mu s toga 
nikada nije bilo dosadno. Samo kad su bili tmurni, kišljivi dani, 
ili kada ga je bura, mraz i studen prisilila, da boravi u spilji, 
onda je češće uzdisao: »Ipak je vrlo neugodno, kad nikoga 
ne imaš, s kim bi progovorio dvije tri riječi. Sretna li mene, 
kad sam bio kod kuće uz mile roditelje i dragu braću!« Po 
cijele dane znao je misliti na njih, a u noći o njima sanjati. 
Jednoć mu se otac osobito živo u snu prikazao. Gledao ga je 
s veselim posmjehom, nazvao ga ljubaznim Božidarom, pružio 
mu obje ruke, da ga zagrli. Dječak se probudi, pa kad je 
vidio, da je sam u spilji, zaiplače od srca. Mnoge mu suze 
teciiahu niz rumena, zdrava lica. »O moj dobri oče,« govoraše 
»kako si me neizmjerno ljubio, kad sam još kod tebe bio. Kako 
si prijazno uvijek sa mnom govorio, koliko mi dobročinstva 
izkazao! A sad? Žalosne li moje sudbine! Daleko 1 si od mene, 
a ja ne mogu gledati tvojeg vedrog lica — kao što niti ne 
možeš vidjeti mene. Pa ti, oče, ni ne znaš, da sam živ!« 

»Ipak,« reče pogledavši pobožno prema nebu. »imam ja 
još jednoga oca, a to si ti, oče nebeski. Premda te sad ne 
vidim, kao ni svojeg rođenoga oca, ipak znam, da si na nebu 
i na zemlji blizu mene. Ti me mnogo više ljubiš, nego moj 
zemaljski otac može ljubiti. Ti me vidiš i znaš sve moje misli. 
Moj otac me na zemlji ne čuje, niti mogu s njime govoriti, ali 
ti čuješ moje riječi i s tobom se mogu svaki čas razgovarati. 
V'doduše sa mnom ne zboriš, kao što ljudi govore, ali ti mi 
daješ dobrih misli, ti mi šalješ utjehe i radosti. Ja spoznajem 
tvoju ljubav kroz tvoje očinske darove, što ih svaki dan 

šalješ. O, Bože, da nije bilo na to.m otoku tvoje neizmjerne 
brižljivosti, što bi od mene bilo? Sigurno su tvoje namjere 
bile najmudrije i najljubaznije, kad si me na ovaj otok doveo! 
Oh, kako sam sretan, što te spoznah! Kao što ovdje nepre¬ 
stano mislim na svog zemaljskog oca, tako ću vazda misliti 
i na te, oče nebeski. Oh, koli je blažen onaj čovjek, koji tebe 
spozna, tebe ljubi i u tebe se sasvim pouzda. Onakov čovjek 
nije nigdje sam; svagdje je s njim prijatelj, koji mu u svakoj 
nevolji pomaže. Da, utječući se k tebi, oče nebeski, nadjoh još 
svakiput utjehu i najbolju pomoć. Pa kao što se nadam, da ću 
svog rođenoga oca još jednom ui životu vidjeti, tako će isto 
doći blaženi čas, kad budem mogao i tebe licem u lice gle¬ 
dati.« 

Božidar je svakoga dana molio svoje jutarnje i večernje 
molitve s velikom pobožnošću; isto je tako molio prije i poslije 
jela. On je Bogu hvalio za sve darove. Po njih bo je u toj 
pustoši upoznao velika djela božja. 

Često se je popeo na najvišu glavicu, da vidi izlaz sunca. 
Kad je tako more i nebo postajalo sve više žarko, i oblaci se 
prikazali, kao da gore, onda se je i njegovo srce napunilo 
pobožnošću. Svakiput je onda pao na koljena, ter se onomu 
molio, koji ie to veličanstvo stvorio. Da je tko naslikao u taj 
čas dječaka, kako kleči i crvenkaste trakove sunca, koji su 
obasjali njegovo lice i sklopljene mu ruke, tad bi to bila divna 
slika. Svoju je večernju pobožnost najradije obavio proma¬ 
trajući sunce, gdje zapada. »0 oče nebeski,« govoraše često, 
»ti si onaj, koji daješ, da sunce izlazi i zapada. Samo tvojom 
svetom voljom obasjava ono ljude, tvoju djecu, obasjava sve, 
što živi, zeleni se i cvate, ter se tomu podaje topline, da može 
rasti i uspijevati.« 

Pa i blagi prijazni mjesec rado promatraše. Osobito ga 
radovalo, kako je svaki čas mijenjao sliku, kako je sad rasao, 
a sad opet padao. Prije, dok je još kod kuće bio. nije\toga 
toliko gledao. tJ ‘ 

Kada pak nije bilo mjesečine, tada se je radovao gleda¬ 
jući tisuće i tisuće sitnih sjajnih zvjezdica. Mnogo se je puta 

popeo na strmu glavicu, samo da je mogao promatrati cijeli 
nebeski svod. Sad je istom opazio, da mnoge zvijezde poput 
sunca izlaze i zapadaju, da je najsjajnija zvijezda na večer i 
u jutru danioa. Sve ga je to neizmjerno radovalo. Kad je tako 
nebo znalo biti sasvim posuto zvjezdicama, te noć bila sjajna 
i divna, tad ga je svakiput spopadalo osobito neko sveto 
čuvstvo, ter bi uskliknuo: »Istina je, nebo pripovijeda božju 
uzvišenost, a nebeski svod objavljuje cijelomu svijetu djela 
ruku božjih. 

I djela božja na zemlji na tom klisurastom otoku pobu¬ 
đivala su u njemu pobožne osjećaje. »Kao što je nebo naki- 
ćeno zvijezdama,« govoraše nekog proljetnog dana, »tako je 
i ova zelena livadica pred mojom spiljom urešena lijepim po¬ 
put zlata žutim cvjetićima. I u ovom cvijeću prikažuje mi se 
mudrost i dobrota božja. Svako malo sjeme mi se pričinja kao 
lađica, koja po zraku brodi, kad ga vjetar prenaša od jednoga 
mjesta na drugo. Na takov način zasijao se je ovaj otok i dru¬ 
gim biljkama, od kojih ja dobivam hranu.« 

Jele, jedino drveće na tom otoku, bijahu mu veoma mile-. 
»Da mi to drveće nije davalo goriva, zlo bi po mene bilo, ja 
već odavna ne bih živio,« govoraše često. 

I nježna zelena mahovina bila je Božidaru veoma korisna* 
ter je mnogo puta promatraše i govoraše: »Kako je dragf 
Bog sve mudro uredio! I najmanja biljka čudo je božje mu¬ 
drosti. Svaka je nalik na »malu jelu i stvorena u korist čovjeku. 
Jest, dragi Bože, sve nam pokazuje tvoju neizmjernu moć od 
najveće jele do sitne mahovine. Cijela zemlja puna tvoje slave. 
Nebo i zemlja jest pravi hram tvojega gospodstva i veličan¬ 
stva. Moje srce neka ti bude svetim žrtvenikom. 

Premda je Božidaru bio cio svijet nebeski hram, ipak mn 
je bilo teško, što nije mogao da ide u crkvu kao nekada, kad 
je još kod kuće bio. Ja bih ipak morao imati ovdje kakav 
znak, po kojem bi se znalo, da sam kršćanin, koji bi me češć<? 
sjećao na pobožnost.« Doskora nađe lijepu malu jelu obraslu 
mahovinom. Ovu razsiječe u dvoje na dulji i kraći komad, pa 

si od toga sastavi krst, te ga postavi na neku nisk^ pećinu 
blizu svoje spilje. 

»Ovaj znak krsta jest sveff znak našega spasenja. Ma 
i kako jednostavno bilo to znamenje, ipak nas sjeća našega 
Spasitelja, koji je za nas umr’o i krvcu prolio za naše grijehe. 
Ovakovi se krstovi obično rese zlatom i dragim kamenjem. 
No ja siromašni pustinjak toga ne imam, pa ću ga okititi samo 
mahovinom i poljskim cvijećem. I taj ures pristajat će vrlo 
dobro.« Pred pećinom s drvenim krstom postavi oveći kamen: 
na njemu je klečeći svako jutro i večer molio svoje molitve. 
Taj krst mu bijaše žrtvenikom, a sva priroda hramom božjim. 

Njegovi su ga roditelji naučili nekoliko lijepih, kratkih 
molitava i raznih izreka iz svetoga pisma. On se je osobito 
radovao, što mu je sve to ostalo u pameti. Svega se još dobro 
sjećao. Sve te riječi ponavljaše danomice, da ih ne zaboravi. 
Često o njima razmišljavaše. Svaki put je iz njih crpao jedrih 
nauka i valjane utjehe. »Ove lijepe izreke,« govoraše često, 
»pun su sandučić dragulja, kojih mi nitko ne može uzeti, a 
meni su od neizmjerne vrijednosti i na veliku radost!« 

Božidar se je u toj samoći često sjetio sv. Ivana u pustinji, 
ter govorio: »Bila je volja božja, da je Ivan, koji je postao 
svetim mužem i mnogo dobra ljudima učinio, morao svoju 
mladost probaviti u pustinji. I samoća mora nešto dobra u 
sebi imati. Tako nije valjda dragi Bog ni mene bez razloga 
ovamo doveo!« U istinu bijaše taj osamljeni način žaljenja po 
dobrog dječaka veoma koristan. U toj tihoj samoći porasao je 
Božidar veoma pobožnim i dobrim mladićem. Ne samo da je 
ovdje postao dobra srca i duše, nego se je i tjelesno lijepo, 
krepko i zdravo razvio. 

8. NOVE BOLI I MUKE. “ -v 

Dosada je Božidar uvijek bio pođimo zdrav. Jednoga 
dana stupi na nekakvu oštru morsku školjku, te se veoma rani 
na peti. Cipela nije više imao, jer ih je po tom kamenom tlu 
sasvim razderao. Rana se upali, te ga je neizmjerno boljela. 

Od silne boli dobio je i groznicu. Jedva se je mogao dići sa 
svoga ležaja. Tek velikom mukom, upirući se o svoj čvrsti 
štap, mogao je do izvora, da zahvati vrč vode, i da .njome 
ugasi strašnu žeđu. Jesti mu se nije htjelo. To je nekim na¬ 
činom i dobro bilo, jer ovakov ne bi bio mogao iz svoga rib- i 
njaka uhvatiti ribu, očistit je i prirediti. Trebalo hi mu bilo i 
platna, da zavije ranir, ali ga nije imao. Siromašni Božidar 
bijaše sad u zloj koži. Da ga je tko vidio -od srca bi ga žalio, 
i priskočio mu u pomoć. j 

Kad je tako ležao u svojoj spilji na mahovini u velikim \ 
mukama i vrućici, tad je više no ikada mislio na svoju očinsku 
kuću. »Ah,« govoraše sam sebi, »kad mi je kod kuće što uz¬ 
manjkalo, kad bih samo malo obolio, roditelji su se tada za me 
Neizmjerno brinuli! Moj otac bi umah pošao po liječnika, a ! 
majka mi je pružala ljubažljivim riječima razne -ljekarije, tople j 
jušice i druge hrane, a pomnjivo mi je namještala krevet ! 
Braća su me sažaljivala, sa mnom dijelila bol, te me tješila, 
kako su najbolje znala, i iskazivala mi razne usluge. Svi su se >| 
za me molili dobromu Bogu, da što prije ozdravim. A ovdje 
sam sam, daleko od ljudi i njihove pomoći. Ipak-bi bilo strašne* 
da moram ovdje tako osamljen i zanemaren umrijeti.« 

Mnogu je gorku i vruću suzu prolio, a 'često se sklopljenim j 
rukama molio: »O dobri Bože, predragi oče nebeski, ti jedino 
moje utočište! Ma da sa.m i napušten od cijeloga svijeta, ti me 
ti gurno ostaviti ne ćeš! Smikij mi se! Ti si mi već toliko puta 

pomogao, pomozi mi i sada! Daj, da opet ozdravi Nemoj 
dopustiti, da umrem na tom osamljenom otoku. Učini čudo, 
pak me vrati natrag u naručaj premilih roditelja!« 

Sad se je istom sjećao više no ikada, da nije svojim rodite¬ 
ljima bio onako zahvalan, kako bi morao biti, da im nije bio 
dosta poslušan, kako se to od dobrog sina zahtijeva. 

»Ah, dragi Bože, govoraše iza takovih misli, »ti si me 
možda radi toga bacio na ovaj otok, da spoznam svoje grijehe, 
pa da se popravim. Oprosti, predragi oče! Ja ti obećajem, ako 
me povratiš milim roditeljima, da ću ih s najvećom ljubavi 
opsipati i drage volje biti im poslušan.« 

S tužnim je srcem mislio na to, kako je često prema svo¬ 
jim sestrama i ostaloj braći bio neprfjazan, kako se je s njima; 
svađao i nemile im riječi dobacivao. »Ah, kako se za to danas 
kajem,« uzdisaše dječak. »Oprosti, najbolji oče nebeski, pak 
me opet dovedi k braći. Sigurno ću nastojati, da s njima u naj¬ 
većoj slozi i ljubavi živim, ja ću im biti neizmjerno ljubazan 
brat!« 

»Ah,« govoraše često, »ja nijesam valjano znao cijeniti 
preveliku sreću, da imam uza se dobre roditelje i milu braću. 
Prkosom i nesmotrenošću razorih svoju sreću. O, da mi se 
prilika pruži, oče nebeski, da opet vidim svoje roditelje i svoju 
braću, molio- bi ih za oproštenje, te bih nastojao svojim dobrim 
vladanjem bar nekako naplatiti velika dobročinstva, što su mi 
ih izkazali!« 

Na takav se je način Božidar često u svojoj bolesti molio. 
Bog ga usliša. Opet ozdravi. Rana zacijeli, a groznice nestane. 
Kad je prvi put ustao, ter izašao iz spilje bez štapa, na ko¬ 
ljenima se zahvali dobromu Bogu, što mu je zdravije da¬ 
rovao. U srcu mu se porodi opet novo jače pouzdanje u Boga. 
»Dragi nebeski oče,« govoraše s veselim srcem »jednu si mi 
želju uslišao, te me ozdravio; s toga sam pun nade, da ćeš 
•mi i drugu želju ispuniti, pak me jednoć dati u okrilje premilih 
roditelja.« 

Kad je potpuno ozdravio, razmišljaše, kako će bud od 
čega načiniti nove postole, da opet ne ozledi istom zacijeljelu 

nogu. Brzo se dosjeti, kako će to načiniti. Sjekiricom i nožem 
isteše i izreže od dasaka razbite lađe drvene potplate, a od 
kože starih cipela izreže remence, te ih čavlićima, što ih je 
našao u staroj obući, pribije na te potplate. Te nove postole, 
što ih obično nazivlju sanđalima, bijahu mu veoma potrebne i 
korisne. 

Božidar je trebao i nova odijela. Ono, što ga je dosele 
nosio, bilo je već premaleno, preusko i poderano, te ga ne 
mogaše dovoljno čuvati od studeni i druge nepogode. Cesto 
mu je tako zima bilo, da je zubima cvokotao, te se bojao, da 
na novo ne oboli. Kad su bili hladni dani, obukao je veliku 
kabanicu, ali ta mu je bila odveć duga. To se je odijelo za njim 
vuklo, rukavi bijahu mnogo dulji od ruku, te smetahu u poslu. 
Kabanica je bila od jakoga smedega sukna i prilično nova; 
s toga naumi od nje načiniti dugu mantiju, kakovu je jednoć 
vidio u nekoga pustinjaka. »Ali otkuda mi igle, konac i no¬ 
žice?« reče Božidar, pa se zamisli. Za iglu izbrusi komad 
prekinuta čavla; najveća muka bijaše drugim šiljastim čavlom 
probušiti ušku, ali i to mu pođe za rukom. I za konac se po¬ 
mogne. U spilji nade komad končane čarape, što je već davna 
nije nosio i na nju skoro zaboravio. Od tih niti savije konac. 
Mjesto nožica upotrebi nož, koji je na kamenu oštro nabrusio. 
Sad se dade na posao. Na dasci prikroji novo odijelo, kako je 
najbolje znao, a koncem i iglom ga saši. Oko pasa opasa se 
konopom, što je ostao od lađice, kojim se je uz obalu prive- 
zivala. I šešir bijaše već trošan. Od sitine splete novi, što je 
veoma dobro umio, jer je to kod kuće od oca naučio. Kad je 
sve svršio, obuče novu smeđu odoru, na glavu natakne klo¬ 
buk, opasa se konopcem, a u ruke uze štap. Ovako odjeven 
pođe k moru, da se u njemu ogleda, kao što se mi ogledamo 
u zrcalu. Opazivši svoj lik, nasmija se i reče; »Sad sam kao 
onaj pustinjak, koji nas je često kod kuće posjećivao. To moje 
odijelo nekako je doduše prosto sašiveno, ali me grije kao i 
ono od najfinijeg sukna i najljepšeg kroja. Ova je odora ta¬ 
kođer velika blagodat božja, i ja u istinu ne mogu dosta 
zahvaliti za nju dragomu Bogu.« 


'ii 
















Dok je Božidar radio svoje odijelo, svašta je lijepa i ko¬ 
risna razmišljao. »Dok još nijesam ovdje bio,« govoraše sam 
u sebi, »nijesam znao, kako je ugodno stanovati među svi¬ 
jetom. Tisuće ljudi mora raditi, dok se svrši jedno odijelo. 
Koliko samo ruku mora poslovati, dok se lati priredi za porabu, 
iK dok se slama stvori takovom, da se od nje može splesti 
klobuk. Prije no što će seljak izorati polje, mora imati plug. 
Plug je od željeza. Tu kovinu vade rudari iz gora. Zatim se 
vozi u talionicu, da se istali. Koliko to ljudi, koliko li oruđa 
treba, dok se priredi ruda za kovanje? Kolar pravi kolesa i 
sve, što je drvena na plugu. Drvo opet valja u šumama sjeći. 
Pri tom poslu treba opet sjekira i pila. Pa i kolar treba vrlo 
mnogo razna alata, koji opet ljudi grade. Kovač mora plug 
okovati. K tomu treba viganj, ugljena, mijeh, kladivo, kliješte 
itd. To se opet može načiniti samo s marljivošću i složnim 
radom. Prije no što se konji upregnu u plug, treba orme. Tim 
poslom bave se sedlari, remenari i užari, koji opet trebaju 
razno oruđe, što im ga drugi zanatnici priređuju Sve se to 
prije mora obaviti, no što se uzmogne posijati lan na polju. 

Između sjetve, pa dok dozri lan, treba mnogo toga 
obaviti. Mnogo se hoće radnje, dok se načini platno, kamo li 
košulja od lana i konoplje. Najprije se čupa iz zemlje, onda 
moči i suši; osušen se tuče stupom, tare trlicom, otvoren se 
češlja, grebe na grebenu, onda privezuje preslicu i prede na 
vreteno i kolovrat. Preda se mota na rašak i vitla, onda luži 
i bijeli. Ubijeljena se pređa opet mota i snuje, navija na vratila 
stana tkalačkoga, te istom tka raznovrsno. Sada je tek platno. 
Isto je tako sa slamom mog staroga klobuka. Žito valja požeti, 
onda pozorno omlatiti. tad se istom mogu od slame plesti 
šeširi. 

Pa što tek treba raditi, dok igla bude gotova, pa ipak su 
igle toli jeftine, da ih se više dobije z\ novčić, a to je otuda, 
što jedan čovjek drugomu pri poslu pomaže. Ipak je lijepa 
uredba, da tisuće rade za jednoga, a jedan za sve. Najotmeniji 
s toga neka ne prezire najnižega, a ovaj neka ne zavidi odlič¬ 
niku. Tko ne radi, neka i ne jede. Bog je tako htio i uredio, da 

se ljudi među sobom pomažu u raznim prilikama života. Stoga 
i moraju živjeti u najvećoj ljubavi i slozi. U istinu je dobro 
živjeti u ljudskom društvu! Tko je god odijeljen od te zajed¬ 
nice, mora se mnogo mučiti, ter se odreći mnoge pogodnosti. 
Ako kad god dođem među ljude, nastojat ću, da budem vrlo 
marljiv. Neizmjernom radinošću nastojat ću da učmim svoje 
za čovječanstvo. 

Sve što sam donio na ovaj otok, a primio od ljudi, kao 
odijelo, platno, konac, željezo, ništetno je prema lijepim nau¬ 
cima, što sam ih uživao kod kuće, u školi i u crkvi! — O, 
Bože, što bih ja bio bez lijepih nauka o tvojem ljubaznom 
sinu i njegovu spasonosnu djelovanju! Ja bih bio najjadniji 
čovjek na svijetu! 0 da bi svi ljudi htjeli uvidjeti, kako je 
biagoslovrio i spasonosno spoznati tebe, oče nebeski!« 

9. VELIKA NESREĆA. 


Božidar je opet živio mirno i zadovoljno na otoku. 
Zdravlja je imao, a odijelo je sebi načinio; s toga mu je i briga 
bila manja. Jedina težnja, da vidi jednom svoje roditelje, rasla 
je ^danomice u njegovoj duši. Po više puta na dan išao je na 
vrh glavice, ter gledao na sve stranu u daljinu, ne bi li gdje 
opazio kakav brod. Mnogi je put opazio kakvu lađu, kako se 
otoku približuije, a srce mu od radosti kucaše. S\akiput ga 
nada prevari — jer čim se je brod približio, već je i promi¬ 
jenio cijelj svomu putu. Božidar se je po tom osvjedočio, da se 
svaki brod hotimice ugiblje otoku. Dugo se nije mogao dovinut 
razlogu, zašto to biva. Ali napokon i to sazna. Daleko još od 
otoka stršile su iz mora visoke pećine, a mnogo ih je bilo 
i pod vodom što se najbolje vidjelo, kadno se dizali i spuštali 
ogromni valovi za bijesne bure. Da se o te klisure ne rastepe 
brod, uklanjali su se brodari već iz daleka tomu otoku. Kad 
je nekoga dana opet jedna jedrenjaea bila blizu otoka, ter u 
tren spustila jedra, a ljudi se prihvatili veslanja, pak se opet 
odaljili od ostrva, spopane Božidara velika tuga. U brzo se 
oporavi, te se preda u volju božju veleći: »Bog hoće, da još 
dulje boravim ovdje. Ja mu se pokoravam. Ako jednom na- 
dođe čas, da se riješim svoga samotovanja, onda će Bog si¬ 
gurno lako naći način, da se spasem. Njemu se sasvim pre¬ 
dajem. On će sve dobro urediti.« 

Božidar je bio tvrdo uvjeren, da će još gđjekoju zimu 
ovdje obitavati, s toga je opet sabirao gorivo. Mnogu je jelu 
oborio, rascjepkao, a pojedine komade složio uz pećinu kraj 
spilje. Isto je tako sabrao i mnogo suhih grana i grančica, da 
ih prigodice sveže u svežnjiće, i da njima iaglid zapali oganj 
za svoje potrebe. 

Nekoga je dana na visokoj pećini oborio oveću ielu. Silnim 
je ona štropotom pala u dolinu. To je bilo dosta daleko od 
njegove spilje. Od rane fe zore radio, samo da što više cjepa¬ 
nica nasiječe. Pile nije imao, pak je sve morao raditi sjekirom. 
Stajalo ga je mnogo truda. Znoj mu je ćurkom curio niz 
obraze. Nadođe podne. Glad ga je stao moriti. Naprtiv nešto 
drva na leđa, krene prema spilji, da se nahrani. Kad je iz do¬ 
line izišao, uhvati ga strah i užas. Iz pećine, gdje mu je stan 
bio, dizao se je prema nebu stup dima i grozna dva plamena 
poput tornja visoka. 

Božidar je znao, da ima vatrometnih gora. Stoga se silno 
preplaši, misleći, da je tako i na ovom otoku, pa da će sad 
silan oganj poharati cijeli otok. Zbaci svežanj drva. Hrlim 
korakom dođe do svoje male doline. Grozan mu se prizor pri¬ 
kaza pred očima. Sam dim i oganj rasprostirao se na sve 
strane. Skoro da se nije onesvijestio. U toliko se je primirio, 
što se je uvjerio, da nije vatra iz zemlje. Brzo se dosjeti, kako 
je taj požar nastao. Blizu ognjišta, na kojem je bilo žeravice, 
bijaše suhih grančica. Popuhnuo vjetar, pa nekoliko Hskara 
bacio među to šiblje te se upalilo. Nedaleko bio je i velik kup 
cjepanica, pa se je sve to upalilo. Tako se onda upalila vrata 
od špilje, klupa, stol i krović pred špiljom, sve što je bilo u 
njoj, pače i žive jele, što su u blizini stajale. Nije ni čudo, — ta 
jelovina gori kao slama, tim više, što ima u njoj mnogo 
smole. 

U prvi mah nije Božidar ni shvatio, kolika ga je nesreća 
zadesila tim požarom. Ljuto se kajao, što nije bio oprezniji, 
te bolje pripazio na ognjište. Doskora opazi golemu štetu. 
Nestalo mu drva, nestalo mu svega, što je imao. U čemu će 
sad kuhati ribu, u čemu li vodu nositi? Sad ne ima više klupe, 
stcla ni vrata na ulazu špilje. Sve je to postalo žrtvom ne¬ 
smiljene vatre. 

Bolno, očajno savijaše ruke i jecaše: »0 moj Bože veliki, 
kolike li nesreće! sve moje uzice, kojima hvatah ribu izgorješe. 
Što ću sad? Platna ne imam, da savijem nove. Sad mi ne ima 
više pomoći! I opet sam dospio do toga, da jadno poginem od 


















gladi. U bolesti se bojah, da ću umrijeti, a sad ću zdrav mo¬ 
rati propasti. O Bože, ako mi ne pošalješ osobitu kakvu po¬ 
moć, morat ću na tom strašnom neplodnom otoku skapati.« 

Božidar koraci nekoliko koračala u špilju, ali nikako ne 
mogaše u njoj da obastane. Tlo i zrak bijahu još uvijek raz- 
žareni; od silnoga ognja, a odasvud se dizao dim. »Ah.« go¬ 
voraše dječak, »obično se veli: iza nesreće dolazi sreća, iza 
k : še sunce, ali ja nikako ne mogu shvatiti, kad motrim tu 
golemu nevolju i štetu, otkuda je meni sreće, sunca i pomoći. 
Ta ja ću sad jadno završiti svoj život!« 

Do kraja tužan ostavi svoje dosad toli prijazno boravište, 
pak sjedne nedaleko na komad pećine, podbočivši rukama 
glavu, te jecaše: »Da sam među ljudima, brzo bi mi se po¬ 
moglo. Za nekoliko novčića kupio bih uzica za ribarenje, lo¬ 
nac za kuhanje, a vrč za vodu. Pa da ni novčića ne imam, 
ljudi bi mi se smilovali, pak mi dali. Ali ovdje ne ima pomoći 
baš ni otkuda. O kako je ugodno živjeti među ljudima. Kako 
lako jedan drugome u nevolji pomaže, da i kako lako jedan 
drugoga sretnim učini! Samo jadni osamljenik mora od ne¬ 
volje stradati i poginuti. 0, da mi hoće jednom sreća pro- 
cvasti, da mogu među ljudima živjeti, kako rado bih tad sva¬ 
komu nesretniku priskočio u pomoć! No tko će pomoći meni 
siromašnomu, zapuštenomu dječaku na tom osamljenomu 
otoku?« 

Ubogi i žalosni Božidar sjedaše do na večer na tom ka¬ 
menu zadubljen u tužne misli. Sad je htio u špilju. Krene stoga 
u dolinu. Plamen je ugasnio, ali žeravica i dim još su mu 
priječili ulaz. Morao je potražiti konak gdje drugdje. Šumice 
krai izvora nije više bilo, jer j-u je svu bio iskrčio. Morao je 
dakle spavati pod vedrim nebom. Tvrda pećina bila mu meka 
postelja. Božiidar ne mogaše ni oka stisnuti. Bio je odviše 
turoban i zabrinut. »Ah,« uzdisaše, »ja sam kao siromašna 
ptičica, koju istjeraše iz gnijezda!« Neizmjerno čeznuće za 
očinskim domom, velika težnja za zavičajem okuci mu svu 
dušu! »Koliko zla i nevolja već pretrpjeh na tom otoku, a Bog 
zna, što me još sve čeka?« govoraše opet. »A kako mi je tek 

dobro bilo u očinskoj kući! Da sam sada tamo, sretna li mene. 
U brzo bih se opet oporavio od te goleme nesereće!« 

Plačući pogleda prema nebu. Bila je lijepa, vedra noć. 
Nigdje nije bilo vidjeti niti oblačka. Zvijezde blještahu veoma 
bistro. »O Bože,« govoraše dječak, »koli krasno mora biti u 
nebu? Tamo će nam zacijelo jednoć dobro biti. Samo ondje 
gore naša je prava domovina, naša prava očinska kuća. Kao 
što želim, da s tog jadnog otoka jednom još dođem na tvrdo 
kopno, gdje ima vrtova s miomirisnim cvijećem i plodonosnim 
drvećem, gdie su mi svi najmiliji i najdraži ovoga života, tako 
još jače želim k tebi, oče nebeski, u raj! Ta cio je svijet kao 
ovaj klisurasti otok. Ljudi imadu, kao što i ja, mnogo trpjeti, 
a napokon će umrijeti kao i ja. Samo kod tebe na nebu ne ima 
bijede ni muke, nego sama čista, najsavršenija radost i sreća. 
Sad bih već radije umro, jer sam tvrdo osvjedočen, da ću 
tamo gore kod tebe, oče nebeski, ako i ne odmah, ali sigurno 
jednom naći svoje mile roditelje. O, da danas još dođe kakva 
lađa ovamo, pa da me ponese onamo k mojemu ocu, majci i 
braći, silno bih se radovao. Isto ću tako biti veseo, kad me 
smrt pozove s ovoga svijeta, da pođem na drugi bolji, na 
nebo!« 

10. UDALJENI PRIJATELJI. 

Tri su godine prošle, što Božidar boravi na tom otoku. 
Roditelji su bili uvjereni, da im je sin na moru umro. Nadali 
su se jedino s njim sastati se na nebu. Ostala su im djeca bila 
prava radost. Najstarijoj kćeri, Milici, bilo je već 14 godina. 
Bijaše u svem veoma marljivo djevojče. Andro, sin u devetoj 
godini, bio je dobra pripomoć ocu u svakom poslu. Oboje bi¬ 
jahu čedna i dobra djeca. 

Nadošla jesen, a orasi dozreli. Jednog jutra reče otac 
Andriji i Milici: »Djeco, danas je vrlo lijepo, a more mirno. 
S toga ćemo otploviti do zelenoga otoka. Ja trebam vrbovih 
Šiba. Uza to možemo »sa sobom uzeti i nekoliko košara oraha. 
Ljetos su urodili, kao i prije tri godine, dok je naš mili Bo¬ 
židar živio.« Otac i djeca otplove na otok. Kad su već dosta 
šiba narezali, sjedoše ručati mlijeka i kruha. »Drdga djeco,« 
reče otac, »to je ono isto drvo pod kojim sam zadnji put 
s Božidarom počivao i objedovao.« Na to pripovijedaše živo 
i ganutljivo o onoj strašnoj buri, koja ugrabi Božidara iz očevih 
ruku. »Pogledajte djeco,« reče otac, i pokaza rukom na more, 
»eno onamo nestalo ga u valovima morskim ! Ocu navale suze 
na oči, a tako i malomu Andriji, kćerka pak na glas zaplače. 
Pođoše nabrati oraha! »Ala će se majka radovat, kad vidi 
toliko oraha!« poviče Andro, a Milica, sestra mu dometnu: 
»Ah ne će, kad god orasi dozrijevaju, majka je veoma žalosna. 
Ona se tad sjeća našeg dragog Božidara, tako će i sad bolno 
zaplakati, kad opazi orahe.« 

Otac htjede sad kući, no Andro reče: »Dragi oče, lijepo te 
molim pođi s nama na ono brdo, odanle mora se vrlo lijepo 
vidjeti more na sve strane.« »Da, da, ljubazni oče, učini to, 
da se naužijemo lijepoga vidika na daleko kopno i ostale otoke 

na moru,« zamolit će i Milica. Otac pode. Bijaše lijep jesenski 
dan. Nebo je čisto i vedro, zrak sjajan i proziran. Vidi se u 
najveće daljine. Djeca bijahu začarana, gledajući daleko kopno 
i otale otoke na moru. Andrija sav u čudu poviče* »Divna li 
pogleda! Eno se sasvim točno i jasno, lijepo i veličanstveno 
razbiraju gore i doline, pećine i šume, ubava sela i stari 
gradovi, te visoki tornjevi hramova božjih! Slikar to ne bi 
mogao krasnije naslikati!« »A naše selo?« nastavi Milica, 

»kako se divno u toj daljini prikazuje! Doduše se odavle vidi 

sasvim maleno, ali se ipak vidi svaka kuća, eno i našega 

doma! Je li ga vidiš, dragi brate? Bjelasa se među zelenim 

drvećem! Za čudo, kako je naša kuća malena kao kocka, ko¬ 
jom se često igramo, a prozori pričinjaju se kao mrke piknjice. 
Pa gle, kako je jesen tu i tamo požutjela lišće šuma! Zagledi 
der i dalje! Tamo se modre gore dižu visoko nebu pod oblake. 
Te se gore ne vide iz našega sela. Bog je u istinu sve lijepo 
uredio! Oh, kako je on dobar! Kad je već na zemlji tako 
krasno, kako tek mora da bude na nebu !« 

Andrija se sad okrene prema moru, zagleda se u daljinu, 
i za čas začuđeno usklikne: »Oče, oče, što je to? Tamo se 
iz mora diže dim!« Otac upravi onamo svoj pogled i zbilja 
opazi visoki stup dima, kako ga vjetar malo na stranu tjera. 
Taj dim bijaše od požara na klisurastom otoku, na kojem je 
boravio Božidar. Baš istoga dana, kad je mladoga pustinjaka 
zadesila grozna nesreća, pošao mu je otac s braćom na zeleni 
otok. Otac progovori: »Ja ne znam, što bi to moglo biti? 
Možda se je upalio kakav morki brod.« »Ah, Bože sveti,« za- 
vapi Milica, ta to bi bilo užasno. Smilovao se Bog ubogim 
ljudima, koji se nalaze na njemu. Kamo će uteći od bijesne 
vatre? Morat će se utopiti u valovima mora.« Otac nepomično 
gledaše onamo. Sunce se spustilo na stranu; more se sjajilo 
kao živo srebro. »Meni se čini,« reče otac, držeći ruku nad 
očima, »da se tamo iz mora diže tamni nekakav prostor, iz 
kojega dhn izlazi. Ne vidite li vi to isto?« »O dakako.« do- 
metne Milica, u koje su bile oči oštre, »i ja to sasvim tačno e 
vidim, a na njemu se uzdižu i dva šiljka.« »I ja ih vidim,« reče 

brzo Andro, »jedan je veći, a drugi manji.« To nikako ne 
može da bude lađa, jer ona ima sasvim drugi oblik. Nekako 
mi se taj prostor odviše velikim čini, a da bi to mogla biti 
kakva jedrenjača. To mora da je otok, o kojem do sada ništa 
nijesmo znali. Sigurno ima tamo ljudi. Inače ne bi moglo ondje 
biti vatre i dima.« Milica na to uzdahne i reče; »Bože moj, ne 
bi li moguće bilo, da tamo stanuje i naš Božidar?« »Aj!« 
usklikne Andro, »to bi u istinu moglo biti, jer ga je bura 
upravo prema toj strani nosila.« »0 da je još na životu, bila 
bi to velika radost!« javi se opet Milica, pa problijedi i opet 
porumeni od samoga veselja. Otac, čuvši riječi svoje djece, 
odgovoru »Pod nebom je sve moguće, pa bi i to moglo biti, 
da nam je Bog usčuvao zdrava i živa Božidara.« Kad je tomu 
tako,« odvrati Andro, »onda ćemo odmah zajedno onamo ot¬ 
ploviti.« Otac nastavi: »Nije to tako lako, kako ti dragi sine, 
misliš; najprije se moramo pobrinuti za veću lađu, a onda 
ćemo onamo. Ajde djeco, pohrlimo brže bolje kući, a za tim 
što Bog da!« 

Otac s djecom veslaše neumorno, samo da što prije 
stignu doma. Veselo pripovijedahu sva trojica majci svoju 
^ ra dosnu slutnju. Majka se uznese, čuvši za tu iskru lijepe nade. 
Ta nada joj se pričinila kao da j'e već i ostvarena. Sva djeca 
udariše veselo klicati. 

Roditelji pozvaše susjede. Mnijenja tih muževa bijahu 
raznovrsna. Jedan reče: »Otkuda bi tamo otok bio? Za cijelog 
mog života nijesam ništa o tom čuo. Sigurno je to bio goreći 
brod.« »Ne,« odvrati drugi, »to ne bijaše goreći brod, to je 
morala biti vatrometna gora. Ta ja sam već mnogi put Čuo, 
^ preko noći znadu nastati ovakova brda. To bismo onda 
lijepo nagrajsali, da onamo otplovimo.« »Bio brod ili brdo,« 
odgovori treći, »ja ne bih onamo pošao ni za tisuću forinti. 
Pa i naše male lađe nijesu za takov vratolomni put.« Četvrti 
pak izjavi: ^Filipe, ako mi dadeš sto forinti, onda ću pokušati 
da idem onamo, ali za manje ne ću nipošto.« 

Stari kum Tomo zapovjedi neka svi šute i reče: »Dragi 
Filipe, ja ću s tobom! Evo ti moje desnice. Božidar je bio 

ljubazan dječak, a ja sam mu kum. Nije doduše sigurno, da 
živi, ali bi to ipak moguće bilo. Vrijedno je dakle, da zaplo¬ 
vimo na taj opasni put po moru. Onaj, koji nam podaje hra¬ 
brosti, pomoći će i na putovanju. Neki Pero, jak i čvrst čovjek, 
reče: »Dragi Tomo, kad se ti spremaš na taj put onda ću i ja. 
Evo moje ruke! Već sam mnogi put bio u opasnosti, loveći 
ribu morem, zašto da ne stavim život na kocku, kada se radi 
o spasu čovjeka. Ali nikako ne bih htio da primim za to novce. 
Ja ne gramzim za blagom; meni je milo učiniti dobro djekx 
Zaista bih bio veseo cijeloga života, da nam za rukom pode 
' r rijednoga tog mladića kući dopremiti. Ta radost bila bi na¬ 
grada za moj trud.« 

»Bog nam dao doživjeti tu sreću!« reče kum Tomo. »Ako 
vjetar i vrijeme ostane tako pogodno, kao što je danas, onda 
sjutra cdplovismo.« Ostali se muževi razidoše kimajući gla¬ 
vama i govoreći, da će nastradati Tomo i Pero, koji su ostali 
ioš kod Filipa, te se dogovarali o sjutrašnjoj plovidbi. Majka 
i Milica spremile se priređivati hranu za taj put. Tomo im 
odvrati: »Ne mučite se toliko, ja ću uzeti svoju veliku jedre- 
njaču, pa sve što trebamo, bud jela bud pila, dat ću ja sam!« 

Sjutradan bijaše krasno, a đuvao je i pogodan vjetar. 
Majka i d ; cca sprovedoše svu trojicu muškaraca do jedrenjače. 
Kad su se ukrcali, baci majka pogled pun pobožnosti prema 
nebu i reče: »Ja i moja djeca molit ćemo se neprestano, dok 
se sretno povratite. Bog dao, doveli mi dobroga Božidara!« 
Podigli jedra, otisnuli se od obale, i otplovili prema zelenomu 
otoku, a odavle držali se pravca, koji je Filip naznačio. Kad 
su već jednu milju prevalili bili, opaze klisurasti ostrv. Dolazili 
su sve bliže i vidjeli ga sve jasnije. »Braćo,« reče Pero, »to 
je u istinu otok; sad treba čvrsto prionuti k veslanju, da što 
prije onamo stignemo.« Plovitba bijaše brza. Najednoć poviče 
Toma: »Stojte, jedra valja spustiti. Tu se dižu iz mora manje 
i veće klisure. Valja biti na oprezu, da se lađa ne skrši. Veće 
lađe od moje zacijelo bi ovdje nastradale. Polakim veslanjem, 
mnogom mukom i s pomoći božjom dojedriše do otoka. Petar 
prvi skoči iz lađe: »Evo nas, hvala Bogu na otoku, pa ako 

Svevišnji hoće, naći ćemo i Božidara. Što se god s Bogom 
radq, a iz ljubavi prema ljudima, donosi lijepa ploda.« 

Tomo i Filip skočiše također na kopno, ter privezaše 
čvrstim konopom jedrenjaču na jednu uzku, kao stup visoku 
pećinu. Tomo promatraše užasne neplodne klisurine, pa kimaše 
glavom veleći: »Ovdje nije dobro prebivati. Ako je siromašnog 
Božidara ovamo bacilo, onda se čudim, od česa je taj dječak 
mogao tri godine živjeti.« Počeše pretraživati otok. Uspinjali 
se na stijene i spuštali u doline. Napokon dođoše do neke 
staze, po kojoj se uvjeriše, da je tuda gazila ljudska noga. 
Opaziše i nekoliko stuba na jednoj pećini Po njima dodoše 
upravo do špilje mladoga pustinjaka. Mlađahni i jaki Pero 
pohrli naprijed, za njim stupaše istom brzinom stari, ali još 
uvijek krepki kum Tomo, napokon koračaše Filip. Gledajući 
strašnu tu divljačinu, bio je pun straha. U srcu mu se porodi 
nada i briga. »Dobri Bože,« mišljaše otac, »ako je ubogi dječak 
još živ, onda je to pravo božje čudo tvoje dobrote i svemo- 
gućnosti. Jedina tvoja velika očinska briga za sve mogla je 
i njega uzdržati na životu.« 

11. NENADANI POHOD. 

Božiđar sprovede svu noć žalosno, ne spavajući ni tre¬ 
nutka. Čim je zora počela pucati, budne i njemu nekako laglje, 
a kad je nebo postajalo sve sjajnije, učini mu se, kao da je 
sinuo i u njegovoj duši trak svjetla. »Mili Bože,« govoraše 
sebi, »od crne noći stvaraš najljepši bijeli dan; tako ćeš si¬ 
gurno i moju tešku duboku žalost pretvoriti u veselje. Kada 
sam ono zadnji svoj orah, posljednji kus hljeba pojio, bijah 
veoma tužan, jer mišljah, da ću od gladi umrijeti, pa plakah 
gorke suze. Ti si mi pomogao i pokazao, kako se hvataju ribe, 
te njima me sve do danas hranio. A sad kad ne imam viša 
sprave, da lovim ribe, pružit ćeš mi sigurno novi način, da se 
prehranim. Ta ti nikoga ne napuštaš, koji se u te pouzdaje!« 

Čim je sunce izašlb, ter lijepo i veličanstveno sjalo na 
zemlju, pođe Božidar k svojoj spilji, da razgleda silni kvar, 
što ga je nanijela vatra. Cijela ledina bijaše puna pepela; od 
varnica pod pepelom dizao se je mjestimice dim. Obližnje 
pećine^bijahu crne, zadimljene, sve je drvo bilo izgorjelo, pa 
i lijepe jele, što su stajale pred spiljom. Jedino drveni krst na 
pećini ostade cio i nektanut. »To je lijepo,« reče Božidar, »to 
u meni rađa krasnu misao. Kad se jednom sve pretvori u 
prah i pepeo, kad cijeloga svijeta nestane, ipak će otsati spa¬ 
senje, što nam ga je pribavio Spasitelj, koji je umro na krstu 
za nas iz same prave ljubavi prema ljudstvu.« c 

Božidar klekne pred raspelo, te moljaše: »Dragi nebeski 
oče! Oprosti, što sam bio takov plašljiv i malodušan, ter se 
umah ne sjetih predragog tvoga sina. U svojoj najvećoj muci, 
boli i žalosti predao se je on sasvim u tvoju volju. I ja sam 
sad u velikoj brizi, u silnom strahu, jer ne znam, od česa ću 

živjeti. No ja ću moliti poput njega: »Oče, ako je moguće, 
neka me mine ovaj kalež. Ali ne moja, nego tvoja volja neka 
se vrši! Ako ne ćeš, da me ova muka mine, a ti mi podaj bar 
malo utjehe.« 

Dok je Božidar molio, dođoše u dolinu njegovi spasitelji. 
Opaziše ga u smeđoj mantiji, gdje kleči pred krstom s uzdig¬ 
nutim rukama. Božidar se je tako zamislio, da nije nikoga 
čuo. Petar ga najprije opazi i šapnu: »Gleđite tamo pustinjaka, 
kako kleči i Bogu se moli. Taj će nam znati što god reći a 
Božidaru.« Na to mu poviče: »Ej pobožni brate, ne biste li nam 
znali kazati, gdje na ovom otoku živi neki Božidar?« Dječak 
se silno preplaši, kad je začuo ljudski glas, okrene se, pre¬ 
pozna umah svoga oca, skoči k njemu, baci mu se o vrat 
i zavapi: »0, moj oče!« Otac i sin dugo ne prozboriše ni 
riječi. Nije im bilo moguće od prevelike radosti, od silne sreće. 
Suze radosnice tekle su obojici iz očiju. Napokon reče Boži¬ 
dar: »Premili oče, kada te opazih, pričini mi se, da vidim 
anđela, kojega mi je Bog u mojoj najvećoj nevolji poslao, da 
mi pomogne.« Obadva se istodopce zahvališe dobromu Bogu, 
koji im dade milost, da su se opet našli.« 

Napokon će kum Temo: »Božidare, zar nas drugu dvo¬ 
jicu ne vidiš? Ne bi li malo pogledao i svoga kuma?« Dječak 
na to veoma srdčano pozdravi krsnoga svoga kuma. Pero 
pak dovikne: »Od Boga ti zdravlje, premili Božidare! Daj, da 
te i ja malo vidim! Sudeći po tvom licu i stasu, ti si zdrav, 
a i porasao si za te tri godine kao jela. Kako si došao do te 
pustinjačke odore? Nuder reci, kako si mogao na tom užasnom 
otoku živ i zdrav ostati.« Božidar nije imao* kad odgovoriti na 
ova pitanja, već umah zapita oca: »Što radi moja mila maj¬ 
čica? Kako žive moja braća? Kako vi iznenace ovamo do- 
đoste?« Otac odgovori: »Svi su hvala Bogu zdravi, te će se 
neizmjerno veseliti, kad opet opaze tebe, sinko moj! Ali ne 
pitaj sad toliko! Pričaj nam u potanko svoju prošlost na tom 
otoku od početka do kraja. Onda ćemo 1 mi tebi pripovijedati, 
što se je sve kod kuće dogodilo. Eno tamo pod krstom ledina 
je lijepo zelena i čista od pepela. Onamo ćemo sjesti, a ti ćeš 


nam pripovijedati.« Pođu onamo, sjednu, a kum Temo poviče; 
»Sad počni Božidare, mi slušamo!« 

Dječak ispripovijeda na dlaku sve, što mu se dogodilo 
od onoga časa, kad ga je bura ugrabila sa zelenoga otoka, 
^pa sve do danas. Slušajući to pripovijedanje plakahu sva če¬ 
tvorica, najviše pak otac, koji je bio presretan, što je opet 
našao sina. 

Veseli Pero nastavi: »Dragi Božidare, kad te promatram 
u toj smeđoj mantiji s tim užincem oko pasa, ne mogu se. 
suzdržati, a da ti se malo ne nasmijem. Da mi je tko govorio, 
da živiš kao pustinjak u tamnoj spilji, pa da se hraniš ribama, 
korijenjem i raznim plodinama, ja bih te držao suludim dje¬ 
čakom.« Kum Tomo slušaše pomnjivo svaku riječ, potrese 
glavom i reče: »Dragi sinko, ti si postao na tom otoku vrlo 
pobožan i dobar. Sjećaš ti se još, kako ti jednoć rekoh, da 
će te Bog iskušati? To se je u istinu dogodilo. Ti si bio u» 
dobroj školi. Ti si naučio pravo Boga spoznavati, njemu se 
moliti i zahvalan biti za dobročinstva.« 

Dugo se još ovako razgovarali. Pripovijedali su mu, kako 
su za nj doznali, naslućujući po silnom dimu, da tu mora biti 
otok, i da na njemu valjda živi njihov Božidar. 

Napokon im dječak pokaza svoju spilju, izvor, ribnjak 
i sva mjesta, gdje je najviše znao boraviti živeći na tom 
otoku. »U tom ribnjaku u istinu su^ lijepe, velike ribe,« pri- 
metne Pero, »no danas si ti naš gost. Mi smo sa sobom do¬ 
nijeli mnogo jela i pila. Ja ću odmah skočiti u lađu, te nrire- 
diti gospodski objed.« Što će reći, učini. Ostali ga slijedili 
polagano koračajući i povjerljivo' se razgovarajući. Kad su 
došli blizu obale morske, gdje je bila jedrenjača, rekne Pero: 
»Ovo mjestance obraslo mahovinom, bit će nam stolom i 
stolicama, a jela ima hvala Bogu dosta. Evo tu kruha, maslaca, 
'mrzloga pečenja, prženih riba, pa i drugih sladokusa!« Kad je 
Božidar opazio kruh, radovao mu se više, nego svemu 
°stalom. Uzev ga u ruke proplače od milja, poljubi ga i reče: 
*Kruh je pravi dar božji. Već ga ne vidjeh tri godine. To je 

najbolje jelo. Nikad ne bismo smjeli ni komadića pojesti, a 
da se za nj ne zahvalimo Bogu!« 

Sjedoše jesti. Ujedno se zabavljahu i razgovarahu Već 
je i noć nastala. Sjajna mjesečina obasja blijedim svjetlom 
cijelu veselu družinu. Nikako se ne mogahu rastati i dati na 
počinak. Napokon reče kum Tomo: «Za danas bi bilo dosta. 
Sjutra, kako sudim, okrenut će protivni vjetar, a mi tad mo¬ 
ramo bezodvlačno kući. Naši ,su domari zacijelo u najvećoj 
brizi za nas. S toga dajmo se sada na počinak, a sjutra treba 
uraniti i putovati. Tomo i Pero pođu na lađu. Od jedara na- 
činiše neku vrstu šatora, ter se pod njim legoše. Otac i Bo- 
žiđar upute se u špilju, ter tamo prenoćiše. Dječak se ne¬ 
izmjerno obradova, što je imao uza se svoga oca, o kojem je 
toliko puta sanjao. Dugo se još razgovarahu. Napokon usnuše, 
zahvalivši se prije toga dobromu Bogu, što su doživjeli tako 
sretan dan. 





















































12. RADOSNI DANI. 


Čim je sjutrađan stao svitati dan, dođe Pero do špilje i 
poviče: »Ustajte brže bolje, pa izađite. Danas piri vrlo ugodan 
vjetar. Umah ćemo na lađu, da putujemo doma« Obojica 
izađu. Božidar reče: »Pričekajte još malo! Prije no što odem 
s ovoga otoka, zahvatit ću se dragomu Bogu na dobročin¬ 
stvima, što mi ih udjelio, dok sam obitavao na njemu, a i za 
nevolji, što ih sretno prepatih!« Na to klekne pred krst na 
pećini, ter iz dna srca i kroz suze izreče Bogu hvalu. To se 
* je dopalo ocu i Peri, pa i oni kleknuše i moljahu. 

Obavivši taj sveti čin, pođu sva trojica do obale morske. 
Tomo je u to odsjekao maju jelu i okitio je trobojnom vrpcom. 
Božidar ga začuđeno zapita, što li će s tim urešenim drvcem. 
Torno odgovori: »Ja sam tvojoj zabrinutoj majci na odlazku 
obećao, ako se sretno vratimo, da ću na lađu zataknuti znak 
veselja, da se uzraduje, čim nas iz daljine opazi.« Na to pri- 
veže drvce na vrh jarbola. Pero priredi zajutrak. Svak je po¬ 
nešto jeo, a onda otploviše. Putovanje bijaše brzo i sretno 
r Kad su već blizu tvrdoga kopna bili, a Božidar opazio svoju 
roditeljsku kuću, živo mu zakuca mlađahno srdašce. 

Na kopnu se sve uzvrpoli. Majka i braća stajahu dugo na 
obali. Cim ga opaziše, pružiše ruke, šaljući mu prijazne po¬ 
zdrave. Sve što je u selu živa bilo, staro i mlado, muško i 
žensko došlo je na obalu. »U istinu -ga nađoše!« klicahu svi. 
Kad je pak Božidar stupio na obalu, udari sva svjetina veselo 
klicati. Majčina radost bijaše neopisiva, ugledavši sina, kojega 
je mrtvim držala. Grleći ga, nakvasila ga suzama radosni- 
cama. I braća su se također neizmjerno radovah. Muškarci 
i žene, mladići i djevojke, pružali mu sa sviju strana ruke, 
dovikivali mu »dobro došao,« te mu željeli najveću sreću. 

Božidar plakaše od radosti. »Bože moj,« usklikne najednoć: 
»Za mene ne može biti veće radosti. Samo na nebu može biti 
većega veselja i sreće!« 

Svi ga opkolili, uzeli pod ruku, odveli pod starodrevnu 
lipu i zamolili, neka im pripovijeda, kako je boravio tri godi¬ 
nice osamljen na onom ustam otoku. Dječak se je s početka 
niječkao, ali napokon pristane, sjedne i pričaše sve na vlas, 
kako je živio, i koliko neyolje prepatio, a i veselih dana do¬ 
čekao iza bijede. Svi su ga upravo pomnjivo slušali, glavama 
tresli, a premnogim se zrcalile suze sažaljenja u očima. Na 
l^bncu zahvališe mu na dobroti, što im je pripovijedao, te se 
razidoše svaki k sebi. 

Božidar pođe s roditeljima u svoj dom. Stupiv na prag, 
obuzeše ga sveta čuvstva. 1 opet mu suze navru na oči. Bi¬ 
jaše presretan, što je bio pod očinskim krovom. Unišav 
unutra, nade dugi prostrt stol, nakićen cvijećem, zelenilom i 
raznim jelom. Sve je to dao prirediti kum Tomo. Takav sve¬ 
čani dan morao se je i svečano proslaviti. Božidar morade 
sjesti u sredinu među roditelje, a ostali se namjestiše do njih. 
Kolike li radosti, kad je vidio jela, što ih već tako dugo 
nije jeo. U njemu se rađalo toliko divnih krasnih čustava, da se 
to ne može opisati. Isto se zbivalo i u srcu ostalih prisutnika. 

Poslije jela ustade Božidar, pa donese iz kuta sobe sve¬ 
žanj staroga odijela i reče: »Dragi roditelji, evo i za vas do- 
nesoh nešto s onog pustog otoka.« Svi ga čudom gledaju, što 
to govori. Doskora im se sve razjasni. Dječak razveže to 
staro odijelo, pa izvadi iz njega nekoliko kotarica, skine po- 
krovce, a u očima prisutnika zabliješti sjajni biser i rumeni 
koralji. Kum Tomo prihvati riječ: »Aj, aj, ta to je cijelo bo¬ 
gatstvo. Taj biser vrijedi nekoliko tisuća forinata, a i koralji 
su u veliko! cijeni Sad ti je, dragi susjede i kume, u istinu 
pomoženo. Sad ćeš lako isplatiti dug, što ga imate na kući, a 
moći ćeš i svoju djecu valjano opskrbiti.« 

O ne, ne ćemo tako,« odyrati otac. »Evo ja ću ođ toga 
tri kupa. Vi ste tomo i Pero bili prijatelji u nevelik 
do priskočiti u pomoć, ter mi pomogli spasti mog# 


























ljubaznoga Božidara. Takov se čin ne da ničim naplatiti. To 
dobro znam. Ali u znak zahvalnosti i uspomene na taj dan 
uzmite svaki po jedan kupac: Tomo jedan, Poro drugi, a treći 
neka bude meni, i za moju djecu.« 

Ali Tomo reče: »Ja odbijam od sebe taj dar. Božidar ima 
šestero braće i siromašne roditelje. Ja bih sagriješio, kad bih 
samo i jedno zrno bisera uzeo. Ta ja i tako imadem dosta 
imetka; još će ga i poslije smrti moje preotsati. Pero mora 
uzeti častan dar, koji mu je namijenjen. On je ubogar, pa će 
mu biti pomoženo, ali ja, kako rekoh, ne uzeh ni zrnca.« Rodi¬ 
telji ga nagovarali, da uzme, što mu ponudiše, ali on, što reče 
ne poreče. I Pero je tek nakon dugoga nagovaranja uzeo svoj 
dar. _ 

A što bijaše dalje s Božidarom? Čujte! Postao je opet 
članom ljudskoga družtva. Sto je god na osamljenom otočiću 
mnogim razmišljanjem naučio, to je sada ostvario. On se opet 
odijevaše poput ostalih momaka u selu, pak pomagaše svojemu 
ocu košare plesti, a svom krsnomu kutom Tomi ribariti. On je 
bio uzorom krjeposna mladića, ter veselje i kruna svojim rodi¬ 
teljima. Tomo je već ostario bio. Djece nije imao. S toga preda 
kumčetu sve svoje imanje, gospodarstvo i ribolov. Božidar 
postade pobožan, plemenit muž, pun ljubavi prema Bogu i 
ljudima; on postade vrijednim ocem, naj\eći'm dobročiniteljem 
siromaha, od sviju ljubljen i štovan, a od Boga u svemu bla¬ 
goslov en. 

